qundao/data-zh-poetry huggingface dataset:
园居杂兴四十三首·兰
作者：黄衷
朝代：明

甘露香何古，枯桐调自高。花边闲处士，不解怨离骚。自抱幽人况，宁辞青女霜。一枝秋圃上，爱杀浅鹅黄。老气苍莓合，幽英屑玉开。有人曾赏味，道是月中才。疏梗苍蟠铁，芳须嫩缀金。情知花韵别，那藉草堂吟。轻紫含精白，孤香逼晚风。居然岁寒思，除是玉梅同。偶植还篱落，春风也弄芳。三千宫黛晓，休妒露华香。丹蕤攒宝相，此种贺州来。千叶滇南白，都非越客栽。惯得誇明丽，曾依画省郎。几枝斜映水，浮弄紫霞光。并房金粟密，剪缬浅红光。莫把山丹看，临池夏日长。高花初喷雪，嘉实亦维时。可似西池品，还应曼倩知。叠绛迎春旭，何曾解拒霜。幸观形色外，须信有骊黄。浮俗狎孤艳，誇名赛玉环。愚溪初有赋，憔悴感朱颜。剪刻天孙巧，龙髯紫蔓敷。春风百子帐，香暖玉流苏。戢戢红葩静，亭亭翠幄深。可希金玉誉，恨是未虚心。南薰破孤芳，天然去雕刻。惟有昆崙僧，知是江妃物。恻恻古帝魂，血尽江草湿。满放春山花，赭遍春山色。种种江湖思，虚疑草有神。只今尘土客，但忆浣衣人。秋花照远林，蕊蕊真形色。恐有北场鸡，介羽割丹帻。移根曾宿雨，舒干渐如铜。试问风霜操，终齐十八公。曾访罗浮隐，梅花别有村。旧盟寒未得，移植卧云轩。□贝秋风实，丹砂夏日花。何年安石国，不上指南车。总爱酡颜浅，谁知玉骨寒。昨宵孤月影，亦上曲栏干。自冠莆阳谱，还栽野客家。所希收令实，未恨少名花。谁接东洲本，稽山浪得称。他时红粟颗，知映玉壶冰。花解冲寒放，将同白柰栽。粤人浑未识，呼作贺正梅。最爱融春晓，飞花月满台。冰浆传赐好，何似小园栽。我观龙象相，千手各有执。愿化青林株，手手垂宝实。闻道龙城野，金苞亚绿云。么么三两树，何处比封君。色近坤裳正，香藏翠袖春。世情甘渍密，谁道味非真。芳根连楚泽，题作洞庭君。几树园池上，相看岁未分。昔进温成御，惟闻自吉州。荔枝天下品，曾掩玉环羞。巴陵标榜在，谩得绿为名。不见清霜晓，黄金铸却成。团团车盖绿，灿灿御袍黄。只许牙盘荐，那薰锦帐香。纤末心皆赤，新成实已嘉。豳风终可咏，底用大如瓜。名次楞梨录，遥分桂岭阴。嗟嗟萧较理，寄恨满苍林。第功虚药笼，献颂自春朝。畸客无芳思，犹堪赋远条。先春辞枳棘，凉露净篱边。听到神厖吠，悠悠几百年。朝采决明花，暮采决明实。他日偓佺翁，见我真颜色。散走青蛇蔓，阴宜野鸭沙。溪翁三百岁，几食并头瓜。闽圃红穰子，吴中锦荔枝。江乡多此味，下箸涕还垂。稍拟崆峒侣，玄衣惜未深。闲林风露夕，梅月送清音。数十眠莎净，多缘化舄飞。白翁云水性，却恋钓鱼矶。满尺仍青鬣，纤纤鳞已金。陶朱三岛业，未见化机深。
坡山寄示喜予得郡之作次韵春答
作者：黄衷
朝代：明

共戴重离照万方，误恩何意录清狂。家山不到嫌逋客，曹局违期信慢郎。得郡敢争如斗大，怀君转觉与天长。他年欲了东园约，莫怪无金可罄囊。
壬午岁除前二日同诸藩长登圆通寺閤和青厓
作者：黄衷
朝代：明

笑拂高冠赋远游，梅花岁晚共蠲忧。吏情偶问青莲社，客梦时横白鹭洲。凿海更谁纡汉策，登楼何作后荆州。春光如锦明朝路，握手寒晖暂尔留。
壬寅牡丹再花期丫山南皋同赏二首
作者：黄衷
朝代：明

十载衡门下，三回力病看。谩劳誇富贵，直爱谢高寒。约蕊金丝净，披钿彩缬单。岭南无此品，不道种时难。双萼骄清晓，虚庭却耐看。挈瓶聊小润，张幄为轻寒。纵兴杯先满，迎暄袂欲单。玩芳仍具美，谁谓盍簪难。
壬寅牡丹再花期丫山南皋同赏二首·其一
作者：黄衷
朝代：明

十载衡门下，三回力病看。谩劳誇富贵，直爱谢高寒。约蕊金丝净，披钿彩缬单。岭南无此品，不道种时难。
壬寅牡丹再花期丫山南皋同赏二首·其二
作者：黄衷
朝代：明

双萼骄清晓，虚庭却耐看。挈瓶聊小润，张幄为轻寒。纵兴杯先满，迎暄袂欲单。玩芳仍具美，谁谓盍簪难。
壬辰三月廿八日
作者：黄衷
朝代：明

壬辰春夏交，鲸波荡南海。九舰突虎门，红巾斗明铠。朝火黄湾村，暮壁新造垒。修纆贯姝丽，江濆遍疮痗。讹言顷几至，沴气城市改。近郊在一瞬，病骨抱深骇。群凶冒天纪，法理必菹醢。制置苟机宜，安用竞狙绐。四乡集健儿，行籴救饥馁。丁夫夜登陴，酸风朘肩腿。治世岂无盗，剪戢等肤癗。所以菊坡翁，一麾靖丛蛔。况闻横江徒，效死觊重贿。古来香饵下，事半功却倍。如何城下盟，屡踵前辙悔。老予歌短篇，庶有葑菲采。槿樊随缺补，竹峒斩新开。自爱摊书坐，谁缘问字来。避暄凫在藻，迎晓鹤翻台。试骋江山目，南维何壮哉。遗荣常苦晚，耽胜敢辞遥。古树联青绕，奇峰叠紫朝。意中人落落，尘外思飘飘。风驭东溟上，闲观应月潮。日昃湭班草，年丰罢采薇。幽岩啼促织，浓樾失催归。病骨医功浅，高冠道气微。似闻云里雁，寒近亦低飞。为抱烟霞癖，飞梁绝涧通。动嫌棋作敌，慵愧剑称雄。鱼乐行吹絮，云閒学转蓬。吾庐堪自逸，高荫峄阳桐。
复雨
作者：黄衷
朝代：明

行吟衣屦阻郊坰，尽日濛濛夜未停。不信三辰迷旧次，谩疑孤鹄失前汀。柑林个个垂苞紫，草径欣欣引带青。白首杜陵愁瀼滑，可知为客易飘零。
夏夜
作者：黄衷
朝代：明

闲庭暑气夜方微，苍佳萧森蝙蝠飞。已对银蟾升皎皎，不妨萤火弄辉辉。侦宵鸣柝分城度，拢岸高帆截浦归。到枕自多云水梦，可知心与世情违。
夏夜叹
作者：黄衷
朝代：明

夏夜□云促，永怀殊未然。南薰杳莫致，延盻清秋天。鸺鹠笑静木，蝙蝠巡高檐。掠拾尽蚤蚋，微智各自宣。马卿肺渴久，杜子头风偏。斯人北邙土，文字珠斗悬。我观茂陵作，载咏蜀道篇。方其在世时，资身良足怜。东海有青凤，不食甘与鲜。天寒竹实死，忍饥向三年。腹枵翮无力，暂上扶桑颠。神游幸一见，为之抱悁悁。
夏日养疴西林二首
作者：黄衷
朝代：明

赫曦届亭午，西风助蒸郁。呼童将小车，家林近幽密。赤鸠择树鸣，魿鱼喷波白。同云从东来，遗我佳雨色。雨歇日亦晡，贩市早扃室。谅彼禽鹿心，那能恋城邑。达人雅乘运，久矣置得失。念之感馀生，肯负头上物。宿怀在幽览，甫老疾弥惫。便如九秋鸿，遵渚融何铩。西林强理策，迥瞩昧疆界。农圃杂乱谈，心曲忽已快。溪浅虾避筌，新畬米多稗。旋蓬倚长麻，微物欣所赖。兹来惬真赏，若去予亦迈。譬彼委风叶，谁能问根蒂。
夏日养疴西林二首·其一
作者：黄衷
朝代：明

赫曦届亭午，西风助蒸郁。呼童将小车，家林近幽密。赤鸠择树鸣，魿鱼喷波白。同云从东来，遗我佳雨色。雨歇日亦晡，贩市早扃室。谅彼禽鹿心，那能恋城邑。达人雅乘运，久矣置得失。念之感馀生，肯负头上物。
夏日养疴西林二首·其二
作者：黄衷
朝代：明

宿怀在幽览，甫老疾弥惫。便如九秋鸿，遵渚融何铩。西林强理策，迥瞩昧疆界。农圃杂乱谈，心曲忽已快。溪浅虾避筌，新畬米多稗。旋蓬倚长麻，微物欣所赖。兹来惬真赏，若去予亦迈。譬彼委风叶，谁能问根蒂。
夏至矩洲书事
作者：黄衷
朝代：明
体裁：诗

西林朱景初迎至，结夏清禅亦未过。红糁落花三径雨，绿翻荣稼一川波。将雏燕舞晴偏媚，求友莺声晚更和。贷粟溪农休涕泪，寰中乐事本无多。
夜坐吟
作者：黄衷
朝代：明

北风吹庭霜满天，巡檐仙鼠玉毫鲜。百年山褐拥华发，哀雁独噭神凄然。一杯未醒晨浮蚁，病骨胡为眷滫瀡。梦境谁知了道心，碧天如水明星起。
夜坐次竹溪联句韵二首
作者：黄衷
朝代：明

习简频休假，怀荣敢献姿。物情为计早，僧味闭关迟。敝甑投饥鼠，低樊护冻鸱。月堂银烛减，趺坐有馀思。倦力祛尘障，苍髯谢世姿。道从迂处古，机讳巧中迟。静榻闻喧蚁，清泥戒堕鸱。薄云归故岫，予亦动乡思。
夜坐次竹溪联句韵二首·其一
作者：黄衷
朝代：明

习简频休假，怀荣敢献姿。物情为计早，僧味闭关迟。敝甑投饥鼠，低樊护冻鸱。月堂银烛减，趺坐有馀思。
夜坐次竹溪联句韵二首·其二
作者：黄衷
朝代：明

倦力祛尘障，苍髯谢世姿。道从迂处古，机讳巧中迟。静榻闻喧蚁，清泥戒堕鸱。薄云归故岫，予亦动乡思。
夜泛
作者：黄衷
朝代：明

日高风正猛，江晚浪初平。倚棹星辰动，开窗□□□。回洲冲雁起，到岸接鸡声。暂伴渔人宿，将齐吏隐名。
大椿歌
作者：黄衷
朝代：明

画堂清昼光如水，古椿秀色盘烟紫。吐灵纳妙动千年，曾见琼花几回徙。堂前寿母朱颜酡，板舆霞帔弄婆娑。麻姑白鹿时复到，西海青禽岁一过。芳桂分丛截青玉，花露馨风飞宝粟。帝令移向广寒殿，渐看圆影扶疏绿。娇鸾小凤亚枝鸣，香兰瑶草绕根生。谁言呵护非神物，天东老人为应星。长记年年六月八，歌□酬宴长生国。笑倚青苍计海筹，嫦娥双黛将相白。
天游许惠佛指柑以诗促之
作者：黄衷
朝代：明

野客曾遗种树方，楚梅淮枳散林塘。仙根可结融泥润，新叶应分净土芳。寒碧有人同气味，青黄宁自秘文章。定知不是樊篱物，待看横秋万颗霜。
太和山
作者：黄衷
朝代：明

万壑珠宫照下方，百年经始戴文皇。横林谁认前朝碣，绝嵿时飘异国香。功行几尘符道契，精神何地挹灵光。圣恩许放宫祠例，愿乞南岩一草堂。
失猫戏咏
作者：黄衷
朝代：明

窥禽时向屋山西，鹰爪狼牙百相齐。晓静或眠云母障，午晴曾落牡丹畦。相随万水千山渺，不道前乡后里迷。某氏瓶罂谁复惜，社中无计制鼯鼷。
夷陵
作者：黄衷
朝代：明

夷陵城外白沙湍，冲雾船头试水竿。林麓有花堪吏隐，山前无句果儒酸。愁心自折民恫尽，尘迹都交鹭影单。偶向渔翁访风土，迩来人事更摧残。
奉和素翁平宁感事二首
作者：黄衷
朝代：明

数至泉宫忽兆蛇，为刘何议出鼌家。形如蜂目生还忍，命类鸿毛死亦差。燬栋却悲巢日燕，游车谁式斗时蛙。钟陵神在江涛怒，天上论功自降麻。致师他日谩遗巾，榻外谁能更着人。肯信刘安真敌国，定知许远是纯臣。千家鬼录江山厄，列郡兵符草木神。何处可消冠盖恨，南州吾欲恸先民。
奉和素翁平宁感事二首·其一
作者：黄衷
朝代：明
体裁：七言律诗

数至泉宫忽兆蛇，为刘何议出晁家。形如蜂目生还忍，命类鸿毛死亦差。燬栋却悲巢日燕，游车谁式斗时蛙。钟陵神在江涛怒，天上论功自降麻。
奉和素翁平宁感事二首·其一
作者：黄衷
朝代：明

数至泉宫忽兆蛇，为刘何议出鼌家。形如蜂目生还忍，命类鸿毛死亦差。燬栋却悲巢日燕，游车谁式斗时蛙。钟陵神在江涛怒，天上论功自降麻。
奉和素翁平宁感事二首·其二
作者：黄衷
朝代：明

致师他日谩遗巾，榻外谁能更着人。肯信刘安真敌国，定知许远是纯臣。千家鬼录江山厄，列郡兵符草木神。何处可消冠盖恨，南州吾欲恸先民。
奉和见素翁早朝志喜
作者：黄衷
朝代：明

瑞色从龙晓渐升，朝衣秋老气棱棱。殊方有诏蠲珍献，远疏无劳论市灯。天地此时逢既泰，冈陵如寿祝还增。忽听棘下琼琚咏，万里孤怀谩欲腾。
奉见素先生二首
作者：黄衷
朝代：明

手持漫刺向谁门，宪府风流众所尊。犯色排奸那避险，倾心推士不言恩。共知高步云霄远，尚忆乔林水石存。欲拟襟期何处所，东溟无际吐还吞。万夫众里望堂堂，道气词华两擅场。名下欧韩堪并世，海边邹鲁是先乡。临池摇笔光风洒，闭閤焚香静昼长。浅薄敢承师说迹，愧随同舍到门墙。
奉见素先生二首·其一
作者：黄衷
朝代：明

手持漫刺向谁门，宪府风流众所尊。犯色排奸那避险，倾心推士不言恩。共知高步云霄远，尚忆乔林水石存。欲拟襟期何处所，东溟无际吐还吞。
奉见素先生二首·其二
作者：黄衷
朝代：明

万夫众里望堂堂，道气词华两擅场。名下欧韩堪并世，海边邹鲁是先乡。临池摇笔光风洒，闭閤焚香静昼长。浅薄敢承师说迹，愧随同舍到门墙。
奉送蒲川龚先生赴湖南左辖和姚维宁
作者：黄衷
朝代：明
体裁：诗

履素频居顺，登良遂陟明。直方堪地负，廉约即天成。气老元操简，怀虚更敛英。魏公真相器，君实足时名。京邑因河润，春皋谢木荣。人间冬日色，蛮裔古风声。乡井连吴会，山川控邓城。化行时伪戢，吏散道心清。白板馀生聚，红箱减算征。崇阶将义报，殊礼以贤旌。信节年于迈，勤功夜自程。国香迷畹亩，阳鸟渡湘衡。璧彩归仍丽，金声扣始铮。寓言齐物理，降色察民情。剖剧并刀发，摅贞汉水倾。总无私可恤，岂有宠能惊。鉴彻天潢派，词森武库兵。栖迟彭泽令，经济洛阳生。菱角新池实，莼丝晚社羹。四时如有序，桂棹五湖轻。
嬉春曲和黄泰泉四首
作者：黄衷
朝代：明

紫燕飞龙避赤骝，春光如海逐花游。南州山水连高栋，午夜歌钟角少侯。月妙欢悰回漏滴，风微香霭绕帘钩。老翁残梦随蝴蝶，却到蓬壶浅水洲。飞觞流水泛春矶，清晓初回小猎旗。旭日有光迎落絮，东风无力控游丝。兴酣翠幔襟芗满，舞罢红筵步锦移。谁道云鬟萧瑟近，城中犹自远山眉。水上楼台壮巨京，遥看真在镜中行。金屏自倚孺人瑟，玉柱谁传叔夏筝。榆荚纷飞那有态，蒲芽难绾若为情。竹林精舍无多事，一树梨花月满城。瑶空如水染云光，多属翩翩白面郎。槐市银鞍驰騕袅，藕塘金弹掷鸳鸯。秾华已放城隅李，新叶将齐陌上桑。总是欢娱无限地，止馀严濑一丝长。
嬉春曲和黄泰泉四首·其一
作者：黄衷
朝代：明

紫燕飞龙避赤骝，春光如海逐花游。南州山水连高栋，午夜歌钟角少侯。月妙欢悰回漏滴，风微香霭绕帘钩。老翁残梦随蝴蝶，却到蓬壶浅水洲。
嬉春曲和黄泰泉四首·其三
作者：黄衷
朝代：明

水上楼台壮巨京，遥看真在镜中行。金屏自倚孺人瑟，玉柱谁传叔夏筝。榆荚纷飞那有态，蒲芽难绾若为情。竹林精舍无多事，一树梨花月满城。
嬉春曲和黄泰泉四首·其二
作者：黄衷
朝代：明

飞觞流水泛春矶，清晓初回小猎旗。旭日有光迎落絮，东风无力控游丝。兴酣翠幔襟芗满，舞罢红筵步锦移。谁道云鬟萧瑟近，城中犹自远山眉。
嬉春曲和黄泰泉四首·其四
作者：黄衷
朝代：明

瑶空如水染云光，多属翩翩白面郎。槐市银鞍驰騕袅，藕塘金弹掷鸳鸯。秾华已放城隅李，新叶将齐陌上桑。总是欢娱无限地，止馀严濑一丝长。
子昂画马行
作者：黄衷
朝代：明

我吟杜甫画马诗，恍惚已识乘广姿。中宵栩栩到梦寐，跃身飙电思天墀。写生容有夺天巧，子昂此幅人嗟咨。攒花且莫赏毛质，房星变幻俦能知。驼经西寺徒善相，章台腾踏还狂驰。帝闲十二岂无地，蒺藜健勒髯胡骑。伏胡皂枥为胡老，楚材晋用良可悲。乌乎，楚材晋用良可悲。
子楚兰生韦庵坡山各以诗见贺残腊达荆次韵奉答二首
作者：黄衷
朝代：明

十州名迹竟谁传，拟掷台章学醉眠。汤饼一杯仍岁晚，诗邮千里却春先。阴功且愧黄承事，衰鬓何如白乐天。西墅东林多旧约，几时盘盏侍灯前。浮名虚羡络金牛，奕势还于末着收。南国未须论召茇，西林端欲问菟裘。看儿尽是怀亲日，作客空深感旧秋。闻道长生开洛社，月溪蒲涧可同休。
子楚兰生韦庵坡山各以诗见贺残腊达荆次韵奉答二首·其一
作者：黄衷
朝代：明

十州名迹竟谁传，拟掷台章学醉眠。汤饼一杯仍岁晚，诗邮千里却春先。阴功且愧黄承事，衰鬓何如白乐天。西墅东林多旧约，几时盘盏侍灯前。
子楚兰生韦庵坡山各以诗见贺残腊达荆次韵奉答二首·其二
作者：黄衷
朝代：明

浮名虚羡络金牛，奕势还于末着收。南国未须论召茇，西林端欲问菟裘。看儿尽是怀亲日，作客空深感旧秋。闻道长生开洛社，月溪蒲涧可同休。
安普道读淩溪子述咎十绝句
作者：黄衷
朝代：明

至宝无横弃，泥涂有良规。泥涂不可即，至宝忽在兹。别子逾十稔，万里见子词。皎皎照我室，微子谁复为。念子不能见，涕泪双涟洏。关山多鬼蜮，子行仲春时。下岂有坎坷，上岂有崄巇。卉木已蔚荟，子岂履其危。长风羽翎健，朝举夕九维。久闻息淮海，何以谢暌离。愿言崇令德，岁晏以为期。
审录口占寄和沂乐廷卿
作者：黄衷
朝代：明

剑履群仙出禁来，恢恢汤网一时开。圆扉宿草看先沃，丹笔南山挽却回。宽大共祇天子诏，平反端羡月卿才。炎歊近走幽沉檄，再拜瑶篇到楚台。
客有遗山龟者言且已足疾纪以二绝句
作者：黄衷
朝代：明

传记曾闻楚使名，玄文照眼且庚庚。扶衰老我游何处，只在云门听玉笙。千年荷叶忆曾游，山獠谁逢紫壑幽。掉尾泥途休自惜，济人功已眼前收。
客有遗山龟者言且已足疾纪以二绝句·其一
作者：黄衷
朝代：明

传记曾闻楚使名，玄文照眼且庚庚。扶衰老我游何处，只在云门听玉笙。
客有遗山龟者言且已足疾纪以二绝句·其二
作者：黄衷
朝代：明

千年荷叶忆曾游，山獠谁逢紫壑幽。掉尾泥途休自惜，济人功已眼前收。
宴天游城西园亭用杜九日蓝田山庄韵二首
作者：黄衷
朝代：明

元龙湖海思何宽，绮席清秋许共欢。池影浮天堪泛艇，花阴垂幄未妨冠。话穷今古青衣换，障合江山素壁寒。不见昔贤文字饮，酣歌犹得此时看。郭西池馆足闲宽，纵奕观鱼肆客欢。总拟王公裁白氅，却嫌贺监乞黄冠。浮杯未恨金英晚，选树将惊绿萼寒。可是图南有仙气，爱山长得对山看。
宴天游城西园亭用杜九日蓝田山庄韵二首·其一
作者：黄衷
朝代：明

元龙湖海思何宽，绮席清秋许共欢。池影浮天堪泛艇，花阴垂幄未妨冠。话穷今古青衣换，障合江山素壁寒。不见昔贤文字饮，酣歌犹得此时看。
宴天游城西园亭用杜九日蓝田山庄韵二首·其二
作者：黄衷
朝代：明

郭西池馆足闲宽，纵奕观鱼肆客欢。总拟王公裁白氅，却嫌贺监乞黄冠。浮杯未恨金英晚，选树将惊绿萼寒。可是图南有仙气，爱山长得对山看。
宴浮碧亭
作者：黄衷
朝代：明

亭前古柳断烟疏，亭后长松委径馀。花近雕楹春掩映，月临珠浦夜清虚。东山旧望题诗在，南郭幽期放吏初。却见高城分井邑，几家灯火遂攸居。
宿昭潭馆
作者：黄衷
朝代：明

曙郭啼乌人未行，春江新草逐愁生。谢公自济山中胜，王掾终收海内名。弄野轻云仍有态，送花流水不胜情。竹间一道茶烟动，知是闲堂赋喜晴。
宿杨给舍宅
作者：黄衷
朝代：明

禁城西畔子云窝，穷客驱羸过玉河。书閤暂来催扫榻，里门曾见号鸣珂。嬉谈不离文词外，抚事其如岁月何。肯为病容方却饮，南曹风味本无他。
宿郑家驿用壁上韵
作者：黄衷
朝代：明

炊烟茅店隐，草色驿庭深。到处惊鸿迹，逢山立马吟。溪回疑末路，客久见初心。槠树炎风起，征衣夏欲临。
宿鹭
作者：黄衷
朝代：明

婉颈双双戢振翰，暖沙长恋苇花滩。身轻也学溪凫并，梦远应怜海鹤单。夜定影浑欺月色，江空神更敌霜寒。两年岁杪蛮乡路，剔尽银灯见汝难。
寄东湖二首
作者：黄衷
朝代：明

东湖若个畔，屴崱火山高。花净苍梧雨，松翻碧落涛。百年几鹤氅，八座一鸿毛。豸骨缘何瘦，曾均出入劳。轻帻时迎客，青鞋称谢居。窥林惊倦鸟，钓濑得嘉鱼。懒问平泉业，劬抄验药书。家山看不远，随意命安车。
寄东湖二首·其一
作者：黄衷
朝代：明

东湖若个畔，屴崱火山高。花净苍梧雨，松翻碧落涛。百年几鹤氅，八座一鸿毛。豸骨缘何瘦，曾均出入劳。
寄东湖二首·其二
作者：黄衷
朝代：明

轻帻时迎客，青鞋称谢居。窥林惊倦鸟，钓濑得嘉鱼。懒问平泉业，劬抄验药书。家山看不远，随意命安车。
寄刘梅国
作者：黄衷
朝代：明

南山人日草堂寒，暖玉枰开忆共弹。空谷有怀承致语，谈天无分听更端。秋曹清议还冰鉴，淮海风裁旧豸冠。丘壑情深忧亦远，不妨长并卧龙看。
寄唐龙江学宪
作者：黄衷
朝代：明

孺子湖边把酒卮，悠悠尘路共怀离。千年绿野知何在，一曲黄湾稍自私。月到恰同闻雁候，人行刚过折梅时。白头世味惟孤枕，祇为云间有所思。
寄寿盛程斋秩宗
作者：黄衷
朝代：明

忆昨东门祖帐陈，鉴湖归兴与诗新。屯蒙休问山中道，甲子难拘物外人。筇竹直堪腾胜日，乔松元不竞华春。霞觞引满孙曾献，几阅南溟变劫尘。
寄寿顾封君
作者：黄衷
朝代：明

未羡璜溪草六韬，新秋云渚大星高。金陵许并清强骨，宝录全收利济劳。海上蓬壶留画史，眼前钟鼎侍仙曹。年家我愧称觞晚，一隔潇湘已二毛。
寄毛东塘大司马时开府南宁
作者：黄衷
朝代：明

海内贤流独擅名，八闽曾许拜前旌。中朝望地常悬席，南纪高勋吏仰成。分阃等威唐晋国，承华宾客汉桓荣。运筹多暇应觞咏，邕管梅花玉雪明。
寄罗浮庞镇卿四首
作者：黄衷
朝代：明

五色禽飞春正晴，石楼初日见南溟。浪花如雪三十里，知是鲲鹏羽翼生。读易山中暮复朝，野烟收尽即青霄。凭君一上飞云嵿，旧有仙人剑化桥。散发长松饵绛霞，山情惟有忆山家。冲虚观外甘泉院，开遍黄葵几度花。松炬宵悬万壑光，长窥千古思茫茫。朱明洞口逢瑶草，乞与幽人煮石房。
寄罗浮庞镇卿四首·其一
作者：黄衷
朝代：明

五色禽飞春正晴，石楼初日见南溟。浪花如雪三十里，知是鲲鹏羽翼生。
寄罗浮庞镇卿四首·其三
作者：黄衷
朝代：明

散发长松饵绛霞，山情惟有忆山家。冲虚观外甘泉院，开遍黄葵几度花。
寄罗浮庞镇卿四首·其二
作者：黄衷
朝代：明

读易山中暮复朝，野烟收尽即青霄。凭君一上飞云嵿，旧有仙人剑化桥。
寄罗浮庞镇卿四首·其四
作者：黄衷
朝代：明

松炬宵悬万壑光，长窥千古思茫茫。朱明洞口逢瑶草，乞与幽人煮石房。
寄贺永斋卜居
作者：黄衷
朝代：明

芳草街东数十椽，永斋新构小壶天。竹间剥琢开枰日，檐外絪缊试茗烟。候火稍闻珠似黍，制荷应见藕如船。少师绿野长邻近，二疏徒誇汉史前。
寄赵叔鸣
作者：黄衷
朝代：明

因君驻遐想，渺渺五云峰。秋兰适盈把，言赠无由从。况闻一苇杭，往来亦憧憧。所稀同心人，恐迷寄前踪。于时白露繁，幽姿照芙蓉。
寄赵叔鸣西河耘业二首
作者：黄衷
朝代：明

西河得拟杜陵居，丘壑从来道晏如。风格有人传白下，诗声此日变黄初。峰岩惯作晨参客，潮落时闻晚唱渔。清鬓照花君自许，肯抛康济为劬书。愿赋斯干颂始营，辋川图画浪先名。楼前山自希文借，趣里园同靖节成。东野输青留奕史，春风垂绛引经生。微才更阻江湖际，未得桐华洞口行。
寄赵叔鸣西河耘业二首·其一
作者：黄衷
朝代：明

西河得拟杜陵居，丘壑从来道晏如。风格有人传白下，诗声此日变黄初。峰岩惯作晨参客，潮落时闻晚唱渔。清鬓照花君自许，肯抛康济为劬书。
寄赵叔鸣西河耘业二首·其二
作者：黄衷
朝代：明

愿赋斯干颂始营，辋川图画浪先名。楼前山自希文借，趣里园同靖节成。东野输青留奕史，春风垂绛引经生。微才更阻江湖际，未得桐华洞口行。
寄述古翁
作者：黄衷
朝代：明

身在江湖道自尊，登堂长见古风存。王通著论全经世，徐孺明农祇闭门。踪迹暂时逢郡守，姓名何处号轩辕。从前检校醇儒行，清苦无劳并日餐。
寄陈高吾兵侍
作者：黄衷
朝代：明

卧龙遥起鹿溪边，消息真传到海壖。社稷有神清议在，关河无限赤心悬。匡时奏草频开箧，咏雪诗筒动隔年。幽思久随风鬓短，推贤怀旧复成篇。
寒鸦
作者：黄衷
朝代：明

栖遍秦家古树枝，曹瞒休咏月中诗。较量江上寒深浅，不及昭阳晚噪时。
寓兴二首
作者：黄衷
朝代：明

偶逐人间戏剧游，却荒员峤旧沧洲。别来白玉田应熟，会见黄河水倒流。瑶草岂曾须雨露，琪花犹自阅春秋。天庖剩有青霞液，幸洗孤怀万古愁。诸天缥缈入云门，浪遣华镳踏市喧。梦里和南多旧侣，壁间留偈总真言。长松石隐维摩室，蔓草金微舍利园。法眼只堪观物幻，道身宁为坐花尊。
寓兴二首·其一
作者：黄衷
朝代：明

偶逐人间戏剧游，却荒员峤旧沧洲。别来白玉田应熟，会见黄河水倒流。瑶草岂曾须雨露，琪花犹自阅春秋。天庖剩有青霞液，幸洗孤怀万古愁。
寓兴二首·其二
作者：黄衷
朝代：明

诸天缥缈入云门，浪遣华镳踏市喧。梦里和南多旧侣，壁间留偈总真言。长松石隐维摩室，蔓草金微舍利园。法眼只堪观物幻，道身宁为坐花尊。
对月独酌和陈定斋三首
作者：黄衷
朝代：明

空斋还独客，月妙兴焉孤。豪至依桑落，衰加谢檿弧。馔寒甘海错，林悄宿山呼。残夜明楼迥，狂吟与吊苏。杯纵宜樽满，琴轻爱剑孤。岁华移斗柄，分野背天弧。警露鹤嘹唳，悲风猿笑呼。钟声当月午，疑是泊姑苏。斗大山城古，烟残野栅孤。旅遥馀綵笔，戍久敝彫弧。水落回桡急，更严逻卒呼。苍髯趋府思，端欲狎樵苏。
对月独酌和陈定斋三首·其一
作者：黄衷
朝代：明

空斋还独客，月妙兴焉孤。豪至依桑落，衰加谢檿弧。馔寒甘海错，林悄宿山呼。残夜明楼迥，狂吟与吊苏。
对月独酌和陈定斋三首·其三
作者：黄衷
朝代：明

斗大山城古，烟残野栅孤。旅遥馀綵笔，戍久敝彫弧。水落回桡急，更严逻卒呼。苍髯趋府思，端欲狎樵苏。
对月独酌和陈定斋三首·其二
作者：黄衷
朝代：明

杯纵宜樽满，琴轻爱剑孤。岁华移斗柄，分野背天弧。警露鹤嘹唳，悲风猿笑呼。钟声当月午，疑是泊姑苏。
对酒吟
作者：黄衷
朝代：明

命杯怀可人，溪山弄明月。遗我沧浪篇，颜色照玉雪。怪闻城市有山林，鸡鹜那知野鹤心。终朝一举尽薇蕨，渊明传者无弦音。薄暮过前山，相就对我酒，并倚松风谈九有。半酣携影月中归，肯落世情翻覆手。
寿刘九峰封君
作者：黄衷
朝代：明

九峰山翁常在山，一岁不一窥尘寰。卯金苗裔旧隆准，著书满屋麾迁班。行雁联翩刺霄汉，翁乎隐几烟霞关。教儿肯落无双后，济物仍施不报间。修龄馀六已望七，晨星两眼仙童颜。掌中丹诰凤交彩，胸盘绣雀披云鹇。焚香直北三顿首，万年睿圣貤高闲。九峰巍哉几千尺，南山东瞩摇青鬟。便引南山作宾主，安得从之渝水湾。
寿刘梅国少司冠用来韵
作者：黄衷
朝代：明

庾阜扶舆气，钟灵必伟人。舟需商野外，璜出渭川滨。阀布东都叶，灯分太一神。修辞浑复古，待问肯虚频。履顺心弥泰，安贞道岂屯。当繁何整暇，将宠更谦恂。览德丹霄回，沾苏化雨匀。不孤天所付，奚忝国之均。刘晏邦家业，长孺社稷臣。虞廷资亮弼，周雅咏宜民。凝峻瞻端笏，委蛇羡大绅。宣风淮甸远，持宪掖垣亲。龙起占昌运，龟游应寿辰。杯芳浮蚁酝，词妙沁园春。子构光成烈，孙枝夐绝尘。会看鱼水际，拖玉照金麟。
寿刘梅国少司冠用来韵
作者：黄衷
朝代：明
体裁：五言排律

庾阜扶舆气，钟灵必伟人。舟需商野外，璜出渭川滨。阀布东都叶，灯分太一神。修辞浑复古，待问肯虚频。履顺心弥泰，安贞道岂屯。当繁何整暇，将宠更谦恂。览德丹霄迥，沾苏化雨匀。不孤天所付，奚忝国之均。刘晏邦家业，长孺社稷臣。虞廷资亮弼，周雅咏宜民。凝峻瞻端笏，委蛇羡大绅。宣风淮甸远，持宪掖垣亲。龙起占昌运，龟游应寿辰。杯芳浮蚁酝，词妙沁园春。子构光成烈，孙枝夐绝尘。会看鱼水际，拖玉照金麟。
寿厚斋先生二首
作者：黄衷
朝代：明

五岭勋名二相前，百官仪羽一身全。昌期将启元丰运，间气先钟丙午年。化洽金瓯分画壤，心如宝带合通天。寻常何必求瑶海，长傍炉烟即列仙。寿域光阴六十馀，麒麟新锦照金鱼。清班上列还端揆，信史前名是特书。直道只期匡帝范，遗才尝赖到公车。霖收日丽乾坤泰，惟有南山殿玉除。
寿厚斋先生二首·其一
作者：黄衷
朝代：明

五岭勋名二相前，百官仪羽一身全。昌期将启元丰运，间气先钟丙午年。化洽金瓯分画壤，心如宝带合通天。寻常何必求瑶海，长傍炉烟即列仙。
寿厚斋先生二首·其二
作者：黄衷
朝代：明

寿域光阴六十馀，麒麟新锦照金鱼。清班上列还端揆，信史前名是特书。直道只期匡帝范，遗才尝赖到公车。霖收日丽乾坤泰，惟有南山殿玉除。
寿周荔湾和狮山韵
作者：黄衷
朝代：明

渭滨曾记入占年，何似歌钟宴列仙。道士传丹封赤篆，舞儿拖锦出红筵。紫霞杯泛鹅黄苾，白雪诗缄鹄素鲜。只有乔松堪致祝，春光长在众芳前。
寿天游
作者：黄衷
朝代：明

膝边兰桂斗芳妍，列第分朝献击鲜。剑佩懒随携鹤杖，笔床长在狎鸥船。苏黄风格唐科外，张赵功名汉史前。诗课便从明日计，好传三万六千篇。
寿张封君
作者：黄衷
朝代：明

手栽苍桂看参天，嬉戏光阴八十年。健赏肯于春草后，细书仍是夜灯前。诰身柱下初封李，道气人间旧姓篯。寿域莫教红袖舞，太守先为唱如川。
寿春归兴和陈督府
作者：黄衷
朝代：明

光国宁嫌匹士稀，猎时熊虎入占非。青麟绣蟒四朝遇，风鬓霜髭八座归。河上莺花浑御气，眼前云鸟旧兵机。潞公异数都门在，肯放闲情到翠微。
寿沃泉翁八十一
作者：黄衷
朝代：明

共瞻南斗降神时，喜溢帘栊日正迟。独把芝英骑白鹿，更披荷叶玩金龟。宫袍绣豸真宜老，筇杖栖鸠恰过眉。便拟排年陈赋颂，当筵应奏武公诗。
寿淮安王正郎父母
作者：黄衷
朝代：明

门通驷马庆犹繁，萱秩椿龄喜并尊。红玉驻颜如稚子，黄眉盖目戏曾孙。龙纹护诰双衔命，凤历题年六改元。遥想淮南开寿域，蜡梅花下倒琼樽。
寿胡司谏父母
作者：黄衷
朝代：明

花下溪边一事无，年来家庆足欢娱。渐如餐蔗当佳境，正儗临萱对寿图。鸠杖每深桑梓敬，鱼轩还爱子孙扶。鹿门山下烟霞路，却近閒人击壤途。
寿胡封君
作者：黄衷
朝代：明

身际隆平向百年，谢公隐处接苍烟。静来见事闲差胜，老去蒙恩乐更便。世上贤良文定后，山中宾客□光前。期君且款秋风棹，家庆何如志养全。
寿菊所姊丈七十一
作者：黄衷
朝代：明

芙蕖胜锦照芳辰，山海横图寿意新。闻道酡颜红似玉，正堪风鬓白于银。西池有分逢青鸟，南国于今见大椿。看到云仍馀庆泽，祇应偕老对如宾。
寿薛封君
作者：黄衷
朝代：明

旧隐门前五柳风，新恩诰上锦花丛。崆峒有道屯蒙秘，禹穴多奇表传雄。寿域歌钟应速客，年家分义合称翁。欲知庆泽无穷处，令子名高□省中。
寿陶南川兵侍
作者：黄衷
朝代：明

熙代青云器，英年识钜人。贤科秦望表，素业越江滨。商鼎星符梦，周桢岳降神。书窥中秘奥，谏纳左司频。陟要端居泰，安贞旧济屯。中州方籍汲，南楚谩留恂。潘陌花堪炙，苏堤柳更匀。题评湖海富，劳伐臬藩均。百粤瞻雄镇，三朝仗老臣。穹阶联部院，威柄总军民。卿月清蛮落，王风播缙绅。武功尊俎上，文稚庙堂亲。附骥惭雌甲，登龙仰大辰。庭迟萱草日，气淑柳条春。玉树看千叶，瑶池隔几尘。未须闲剑履，高閤有麒麟。
射逃河
作者：黄衷
朝代：明

炎曦正转池亭午，逃河集我青莎渚。苍翎慱吭寂无声，在梁气势粗如许。小鱼深遁萍底踪，大鱼鬐鬣何曾鼓。观鱼微意在群动，敢厌腥臊吾怪汝。呼奴捲臂引繁弱，一发遂饮玄鸦羽。寻常濡咮那复得，快意厨人请烹煮。官庖岂必须汝肉，磔之用戒伤廉取。
将至贵阳喜竹溪再会凭轼有赋
作者：黄衷
朝代：明

漓江为别贵阳逢，将遇还同未别悰。书剑偶来方远驾，宫墙曾许扣洪钟。共知世仰昌黎斗，安得云从东野龙。肯为穷荒阻幽逸，碧山诗思更重重。
小山歌
作者：黄衷
朝代：明

八公山上桂花飞，八公山下羽人归。朝蒸紫霞暮明月，道是神翁住翠微。淮南警慧超汉室，疏入明光争皎日。果然才大志自高，竟薄诸侯慕仙术。神仙非有亦非无，不踏人间富贵途。淮王邪计炽如火，安得幽秘求玄珠。数千方士旧文学，大山小山胜如角。黄金变化谁得知，才说百年犹晦朔。三篇道诀付炎？，桐柏流波咽旧朝。云中鸡犬弓刀血，仙骨未举凡骨销。
小山歌
作者：黄衷
朝代：明
体裁：古风

八公山上桂花飞，八公山下羽人归。朝蒸紫霞暮明月，道是神翁住翠微。淮南警慧超汉室，疏入明光争皎日。果然才大志自高，竟薄诸侯慕仙术。神仙非有亦非无，不踏人间富贵途。淮王邪计炽如火，安得幽秘求玄珠。数千方士旧文学，大山小山胜如角。黄金变化谁得知，才说百年犹晦朔。三篇道诀付炎�，桐柏流波咽旧朝。云中鸡犬弓刀血，仙骨未举凡骨销。
小溪晓行和唐司谏
作者：黄衷
朝代：明

风牵袅袅带浮岚，江路惟应鹤性谙。馔少鲈鱼家正远，枕依蝴蝶梦初酣。千山氛祲嗟于役，百里凋零念弛担。曾是西征能作赋，也胜挥麈坐清谈。
小金山
作者：黄衷
朝代：明

小金山下昔维舟，步上高台散旅愁。万木排云藏古寺，三江流潦汨灵洲。自知前世疑坡老，独挹寒泉忆故侯。二十年来閒剑履，孤风长倚雁鸿秋。
少年
作者：黄衷
朝代：明

名都豪士避风才，艳夺阳春步锦开。列邸问遗多宝剑，一言酬赠总琼瑰。雕墙近映长千里，紫袖娇凭小忽雷。挥袂却辞游冶伴，垂帷终日读书台。
屏居
作者：黄衷
朝代：明

两年湖上偶垂幨，浪得儿童讶皓髯。西省薇花天自管，南溪茅屋岁将淹。馀生春到分龙眼，病骨晨兴问虎潜。静扫幽除看洗竹，薰风时动月纤纤。
山人馈薇
作者：黄衷
朝代：明

满贮筠笼翠凤翎，携将山雨且溟溟。何人为踏茶溪晓，定减春风一道青。
山僧饷春茶
作者：黄衷
朝代：明

种日曾锄九月霜，摘来犹带露华凉。一奁饷我真禅味，烹出天花满座香。
山呼
作者：黄衷
朝代：明

武帐鸣飙秋气高，元戎扶醉较龙韬。谁家绿树朱门寂，不听山呼听百劳。
山家
作者：黄衷
朝代：明

袅袅孤烟出远林，更无人语昼阴阴。数声缥缈闻难定，莫是仙庞吠白云。
山居
作者：黄衷
朝代：明

望中三五户，青麦绕山居。自理鸡豚栅，谁程子姓书。生涯依蜡树，吏政剥棕榈。未羡高车客，能令骨肉疏。
山翁四首
作者：黄衷
朝代：明

采药归来月满溪，家儿能唱白铜鞮。山翁有乐无人道，木槿明朝花又齐。白发萧萧覆领头，瓦瓶无酒几曾愁。人间一醉寻常醒，懒学先生向妇谋。山上常珍紫蕨生，山中幽意白云行。等閒孺子休相聒，无那桥边去住情。镇日閒谈遂古初，郡中来问养生书。紫芝亦是商山草，此曲高歌我不如。
山翁四首·其一
作者：黄衷
朝代：明

采药归来月满溪，家儿能唱白铜鞮。山翁有乐无人道，木槿明朝花又齐。
山翁四首·其三
作者：黄衷
朝代：明

山上常珍紫蕨生，山中幽意白云行。等閒孺子休相聒，无那桥边去住情。
山翁四首·其二
作者：黄衷
朝代：明

白发萧萧覆领头，瓦瓶无酒几曾愁。人间一醉寻常醒，懒学先生向妇谋。
山翁四首·其四
作者：黄衷
朝代：明

镇日閒谈遂古初，郡中来问养生书。紫芝亦是商山草，此曲高歌我不如。
山雨
作者：黄衷
朝代：明

黑云肤寸眼前生，万壑松涛送雨声。蛮语数年刚一见，山中恐是有龙行。
山雾
作者：黄衷
朝代：明

广野晨方合，征帷午尚垂。千峰愁隐障，万亩快潜滋。歊紫占应叶，蒸黄道或衰。劳歌增太息，不是瘴乡宜。
岐阳归凤赠王立庵
作者：黄衷
朝代：明

超朗驱流俗，羁栖意自闲。风声馀鲁卫，文字被江山。拟凤徵时论，闻莺动客颜。卷阿云物好，羡尔九苞还。
岱麓再和见酬率尔赓答五首
作者：黄衷
朝代：明

委蛇东省步，磊落建安才。信有龙遗蜕，虚疑鹤化胎。奇探过禹穴，胜纪想天台。寄谢谈经子，匡衡正鼎来。已罢东西陕，宁怀大小劳。卜居聊隐约，耸壑即孤高。化理张京兆，风骚何水曹。快观豪动势，万马赴成皋。阿房章小杜，桐树别诸韩。肯略黔驴技，从知海鸟翰。晓樊荣露槿，夏圃足山丹。欲识闲风致，方袍映鹖冠。驱鳄文何典，怀沙恨有馀。暂堪乘蠡舫，奚取上邹书。晤语天方假，言归岁欲除。掌中希世宝，那得竟藏诸。幽栖非避俗，玩易契同人。沙蜮空窥影，灵犀解辟尘。羽觞行绿蚁，石鼎煮香椿。他日鸣珂里，还谁许卜邻。
岱麓再和见酬率尔赓答五首·其一
作者：黄衷
朝代：明

委蛇东省步，磊落建安才。信有龙遗蜕，虚疑鹤化胎。奇探过禹穴，胜纪想天台。寄谢谈经子，匡衡正鼎来。
岱麓再和见酬率尔赓答五首·其三
作者：黄衷
朝代：明

阿房章小杜，桐树别诸韩。肯略黔驴技，从知海鸟翰。晓樊荣露槿，夏圃足山丹。欲识闲风致，方袍映鹖冠。
岱麓再和见酬率尔赓答五首·其二
作者：黄衷
朝代：明

已罢东西陕，宁怀大小劳。卜居聊隐约，耸壑即孤高。化理张京兆，风骚何水曹。快观豪动势，万马赴成皋。
岱麓再和见酬率尔赓答五首·其五
作者：黄衷
朝代：明

幽栖非避俗，玩易契同人。沙蜮空窥影，灵犀解辟尘。羽觞行绿蚁，石鼎煮香椿。他日鸣珂里，还谁许卜邻。
岱麓再和见酬率尔赓答五首·其四
作者：黄衷
朝代：明

驱鳄文何典，怀沙恨有馀。暂堪乘蠡舫，奚取上邹书。晤语天方假，言归岁欲除。掌中希世宝，那得竟藏诸。
峡涨
作者：黄衷
朝代：明

鹤怨猿号几百盘，双崖峭崿贯飞湍。船从骤骥隙中过，天向醯鸡瓮里看。古寺遥钟催暮色，灌林微雨挟朝寒。渔翁笑指稽程客，信有人间行路难。
巫山高
作者：黄衷
朝代：明

巫山高，高几许，手拨丹霞窥万里。凤翥鸾翔十二峰，紫翠堆中插熊耳。挂壁猕猱喘不呼，翠微飞雨满成都。蔽亏日月疑迟速，罗列冈峦忽有无。势趋夔府更奔腾，陆海重关第一层。白帝城头堪骋望，阳台虽胜不须登。
巫峰二首
作者：黄衷
朝代：明

两两迎船出，相看慰远游。摇簪浮楚峡，列戟入夔州。思带融春丽，姿凝宿雾幽。王程殊未暇，曾为数回头。旧爱江郎石，层阴照眼明。天教闲玩览，山岂惮将迎。不改古今色，宁含云雨情。从来岑寂意，未可少猿声。
巫峰二首·其一
作者：黄衷
朝代：明

两两迎船出，相看慰远游。摇簪浮楚峡，列戟入夔州。思带融春丽，姿凝宿雾幽。王程殊未暇，曾为数回头。
巫峰二首·其二
作者：黄衷
朝代：明

旧爱江郎石，层阴照眼明。天教闲玩览，山岂惮将迎。不改古今色，宁含云雨情。从来岑寂意，未可少猿声。
己亥除夕
作者：黄衷
朝代：明

坐深寒漏篆烟长，卜兆偏宜烛炬光。椒颂明朝分岁事，荔花先暖透林塘。穷檐岂解驱傩法，老圃将寻种药方。枉辱奇人誇寿骨，久惭称丈五仙乡。
平洲为赵县博赋
作者：黄衷
朝代：明

为爱平洲镜与平，了无巇崄斗江声。春融雾捲溪花丽，夜半潮来水鸟鸣。古樾馀阴宜客步，虚舟不系没人争。闲梳白发晨晖净，一笑韩泷鼓角行。
平蛮奏凯为王户书赋
作者：黄衷
朝代：明

帝曰咨元老，蛮方有沴氛。中权为总帅，外阃制诸军。金舄承龙节，铔鍜列虎贲。投壶神略静，约矢檄书纷。传令山皆应，扬戈日不曛。汗挥亭午雨，袂障肆天云。设伏扬那隘，游兵者卜濆。前车初转战，后骑竟收勋。衅鼓歼渠首，降旗款虏群。爇原仍辩玉，刈泽复滋薰。敛象天狼晦，褫魂夜鼠焚。共危当弩缟，还哂负岗蚊。事繁华夷望，人依父母君。红箱饶积聚，绿野遍锄耘。凯入千官庆，俘回九庙闻。稚歌弥宇宙，喜气洽氤氲。造化丹青妙，功名鼎鼐芬。登坛凭用武，开閤待敷文。异数弓裘嗣，淫威鼓吹分。司徒拜稽首，明主继周殷。
平贼拜赐银币志感
作者：黄衷
朝代：明

綵豸夺将云锦丽，内金镂是贡时文。虚庸忝窃成功赐，老大多惭学道闻。小效敢论裨尺寸，鸿私何有答铢分。愿销赤子潢池甲，万国弦歌奉圣君。
庄上和陈坡山四首
作者：黄衷
朝代：明

绝粒明朝儗饭松，城中便道偓佺翁。葛巾葵扇潮头坐，不信凫鸥有异同。种树莫种杨白花，飞风沾雨满人家。苍楸百尺垂崖石，可是闲堂少物华。小凿春园浴鹭塘，鹭飞吾意亦俱忘。东庄只是东城土，不道城东别有乡。世上徒闻四海宽，白头浪里叹漫漫。何如一曲东涌水，不负陶潜早去官。
庄上和陈坡山四首·其一
作者：黄衷
朝代：明

绝粒明朝儗饭松，城中便道偓佺翁。葛巾葵扇潮头坐，不信凫鸥有异同。
庄上和陈坡山四首·其三
作者：黄衷
朝代：明

小凿春园浴鹭塘，鹭飞吾意亦俱忘。东庄只是东城土，不道城东别有乡。
庄上和陈坡山四首·其二
作者：黄衷
朝代：明

种树莫种杨白花，飞风沾雨满人家。苍楸百尺垂崖石，可是闲堂少物华。
庄上和陈坡山四首·其四
作者：黄衷
朝代：明

世上徒闻四海宽，白头浪里叹漫漫。何如一曲东涌水，不负陶潜早去官。
庆丰庄成
作者：黄衷
朝代：明

新营环堵接新畬，门巷春风处处花。虚廪自今希有岁，老农何得叹无家。悬知地僻堪区芋，总为池深足沤麻。准拟榕阴开一社，鸡豚祈报亦繁华。
庚子元日和南皋
作者：黄衷
朝代：明

山茶初放晓阑花，柏酒犹烘老面霞。深恋敢忘天北极，闲情只在水西涯。春？似挟青皇令，晴鹊时喧古树槎。剪胜不须传往事，穗城从昔擅繁华。
庚子元日和南皋
作者：黄衷
朝代：明
体裁：七言律诗

山茶初放晓阑花，柏酒犹烘老面霞。深恋敢忘天北极，闲情只在水西涯。春�似挟青皇令，晴鹊时喧古树槎。剪胜不须传往事，穗城从昔擅繁华。
庭石歌
作者：黄衷
朝代：明

野老庭前十二石，一一皆含太古色。英山神骨劈空青，震泽蛟宫移崱屴。初披绣藓认星文，近爱疏檐驻夏云。米家袍笏风流在，牛相亭台景物分。嵌岩虚窍各有态，浩气秋霄凝沆瀣。祇应妙月照玲珑，肯许浮埃栖翠黛。两峰巧峙玉孱颜，伏虎蟠螭绮席环。何必零陵誇故事，直从斋阁看巫山。野老龙钟得石性，对石不语如禅定。五松亦是雪霜姿，坐阅乾坤斗苍劲。
开门
作者：黄衷
朝代：明

啼蛄伸蠖晓酣时，树底游丝罥钓丝。劲薤含风垂篆籀，嘉蔬瀼露裛琉璃。病容久谢陶翁酒，懒性长抛董子帷。幽致满前还独赏，海棠枝上啭黄鹂。
弄笔二绝句
作者：黄衷
朝代：明

小苑看花二月初，缀蜂须上嫩红舒。东皇不省绿何事，一任风吹雨打疏。柳破融风淡不寒，曾偷青眼傍雕栏。朱帘半捲花如雪，燕子巢成春已残。
弄笔二绝句·其一
作者：黄衷
朝代：明

小苑看花二月初，缀蜂须上嫩红舒。东皇不省绿何事，一任风吹雨打疏。
弄笔二绝句·其二
作者：黄衷
朝代：明

柳破融风淡不寒，曾偷青眼傍雕栏。朱帘半捲花如雪，燕子巢成春已残。
归客赠何古林
作者：黄衷
朝代：明

归客归何处，应辞虎豹关。不妨过菊节，端爱近云山。开卷浑真乐，谈天少汗颜。几时寻钓伴，为报海鸥还。
归次石门望白云山
作者：黄衷
朝代：明

惊心鬓影临春水，落耳乡音卖晚花。断屿白沙孤艇小，远林红荔一溪斜。早农有喜将登谷，归客无期偶及瓜。满径槐风披药草，白云山下即吾家。
归自虎岭憩梅花村
作者：黄衷
朝代：明

我作梅花村，讵藉罗浮誉。鸡犬五家烟，篱落颇成趣。今朝新火红，石罅泉脉注。茗瀹月溪春，未少寒食具。停车正亭午，微？集芳树。梨栗亦向荣，嘉种杂姜芋。景钟不可期，进退匪无据。散发磐石根，流云意来去。南薰洒然至，祛我烦世虑。矫首盻仙居，梅花更深处。
归自虎岭憩梅花村
作者：黄衷
朝代：明
体裁：古风

我作梅花村，讵藉罗浮誉。鸡犬五家烟，篱落颇成趣。今朝新火红，石罅泉脉注。茗瀹月溪春，未少寒食具。停车正亭午，微�集芳树。梨栗亦向荣，嘉种杂姜芋。景钟不可期，进退匪无据。散发磐石根，流云意来去。南薰洒然至，祛我烦世虑。矫首盻仙居，梅花更深处。
归雁
作者：黄衷
朝代：明

沙塞何时别，哀音闻月中。暗添鸣杵恨，急趁过江风。安止怜寒浦，斜行学晚虹。迸泉挥老泪，流转有民恫。
得报子章弟落第抵家
作者：黄衷
朝代：明

高秋犹报束书归，千里何时试骏蹄。未必红瑜终抱璞，祇缘文锦各成机。青霄旧路还鸿渐，云厦谁家却燕飞。潜德未涯吾已老，清门须尔有光辉。
忠南悼舅氏也舅氏萧公曩为忠守去且四十年忠人追祀之衷既展拜祠下退而赋忠南
作者：黄衷
朝代：明

忠南在三川，风俗自朴美。挂席朝雨歇，薄暮舣江涘。金马有遗老，耋岁尚发齿。入丹每再拜，咄咄谈刺史。忠劳首敬舆，名德复居易。贤迹殊后先，屈指刘与李。圣朝置守来，畴可萧公比。自公移合来，蒲鞭且不使。谕民必真淳，谕士必廉耻。谕赋赋期集，谕暴暴立已。去忠四十年，慈惠日在耳。俎豆跻四贤，微公义安起。语竟继以□，冥漠一逝水。谁为后来者，椎骨恒及髓。慨惟我舅氏，异政山东纪。兴薄南野青，绶解治中紫。家食止素业，□资缺妻子。悽其盖棺日，破屋见新主。汩汩荡蘼流，转觉寒约鄙。向无词苑碑，人心几不死。
怀坡山
作者：黄衷
朝代：明

忆上元龙刻烛坛，大床曾借卧袁安。东郊试艺鸦翎箭，西寺寻芳豹革鞍。亭槛来薰晴鸟媚，柁楼衔月曙鸡寒。拊髀当慰思才叹，怅望非因惜阻欢。
怀坡山数家庄
作者：黄衷
朝代：明

东郊东上数家庄，路入沙河水竹乡。借马花期曾独往，打鱼芦畔得徜徉。老谙世味牙边蜡，闲忆山盟木杪霜。诗酒未应嫌白发，尺书先遣雁南翔。
怀西庄四首
作者：黄衷
朝代：明

小径逶迤渐不迷，粗营仍是古城西。晴潮漫窦□□岛，暖絮扶春上燕栖。白酒河桥花日社，黄螺沙市蛋家儿。慵疏未乏闲风致，只欠情章向御题。一带环池演漾光，分明天影晃筠堂。荷风自战□□暑，槐露平添紫砚香。偶办蝇须疑遁尾，即看龟甲□含章。馀生且愧隆中老，解种成都八百桑。漠漠林姿澹不浓，日斜才见水南峰。机声札札比邻夕，粳穗油油佃舍冬。潦尽融□行郭索，天高沆瀣浴芙蓉。商歌不发蓬扉掩，尘世谁知去住踪。□□木落寂无喧，陶鼎烟微野气昏。几个鱼凫还作侣，数家鸡犬自成村。松披玉粒霜前饭，梅放琼英月下门。闲据胡床读周易，乾坤何处不私恩。
怀西庄四首·其一
作者：黄衷
朝代：明

小径逶迤渐不迷，粗营仍是古城西。晴潮漫窦□□岛，暖絮扶春上燕栖。白酒河桥花日社，黄螺沙市蛋家儿。慵疏未乏闲风致，只欠情章向御题。
怀西庄四首·其三
作者：黄衷
朝代：明

漠漠林姿澹不浓，日斜才见水南峰。机声札札比邻夕，粳穗油油佃舍冬。潦尽融□行郭索，天高沆瀣浴芙蓉。商歌不发蓬扉掩，尘世谁知去住踪。
怀西庄四首·其二
作者：黄衷
朝代：明

一带环池演漾光，分明天影晃筠堂。荷风自战□□暑，槐露平添紫砚香。偶办蝇须疑遁尾，即看龟甲□含章。馀生且愧隆中老，解种成都八百桑。
怀西庄四首·其四
作者：黄衷
朝代：明

□□木落寂无喧，陶鼎烟微野气昏。几个鱼凫还作侣，数家鸡犬自成村。松披玉粒霜前饭，梅放琼英月下门。闲据胡床读周易，乾坤何处不私恩。
思岩
作者：黄衷
朝代：明

闻君栖隐处，近卜古岩幽。一卷青鸟诀，孤龛白鹤秋。月华浮雁宕，雨气暗龙湫。春逐松花老，泉分石乳流。谁医山水癖，为谢市朝忧。若问陶弘景，云深不可求。
悠然亭
作者：黄衷
朝代：明

秋花色云佳，金吾足芳苑。南山突然来，此兴予不浅。渊明千古豪，固节官可免。如何青林下，见者一己鲜。低首临兹亭，敢谓高道远。
悯雨
作者：黄衷
朝代：明

岂谓阴阳虚辟阖，何堪山泽闭氤氲。田家自击雩神鼓，城府谁为遣社文。螮蝀有光空映涧，蛟龙何意谩屯云。行人渴死不知数，为报南征早策勋。
悯雨次巡院韵二首
作者：黄衷
朝代：明

尘缨未许濯帘泉，敢把民忧付十连。信有密云难作雨，愧无凉德可回天。揽衣每为中宵起，拂枕谁能正昼眠。三楚萧条非一日，未应愁瘁过当年。深涧灵湫总涸泉，炎风吹野郢襄连。回栏徙倚频瞻毕，静院焚香自吁天。旱魃岂堪长作祟，雨师何得更高眠。鞭龙早逐滂沱去，社鼓村村报有年。
悯雨次巡院韵二首·其一
作者：黄衷
朝代：明

尘缨未许濯帘泉，敢把民忧付十连。信有密云难作雨，愧无凉德可回天。揽衣每为中宵起，拂枕谁能正昼眠。三楚萧条非一日，未应愁瘁过当年。
悯雨次巡院韵二首·其二
作者：黄衷
朝代：明

深涧灵湫总涸泉，炎风吹野郢襄连。回栏徙倚频瞻毕，静院焚香自吁天。旱魃岂堪长作祟，雨师何得更高眠。鞭龙早逐滂沱去，社鼓村村报有年。
感岁二首
作者：黄衷
朝代：明

一犁黄犊少逢年，糠籺谁知未愧天。铜鼓几家还夜燕，□蓬孤屿有朝眠。仙槎自逐苍龙上，野席长浮白鹭边。乳下小儿人不售，寡妻号绝社仓前。地炉药火晓初红，窈窕衡门径侧通。虚落有时惊过虎，流云何意送飞鸿。黄牺已谢沟中梗，白鸟空翻木杪风。为爱老农无一事，日随衣屦水西东。
感岁二首·其一
作者：黄衷
朝代：明

一犁黄犊少逢年，糠籺谁知未愧天。铜鼓几家还夜燕，□蓬孤屿有朝眠。仙槎自逐苍龙上，野席长浮白鹭边。乳下小儿人不售，寡妻号绝社仓前。
感岁二首·其二
作者：黄衷
朝代：明

地炉药火晓初红，窈窕衡门径侧通。虚落有时惊过虎，流云何意送飞鸿。黄牺已谢沟中梗，白鸟空翻木杪风。为爱老农无一事，日随衣屦水西东。
感雨辞
作者：黄衷
朝代：明

东郊西郊禳旱魃，高原下亩如焚炟。蛇医象化讵足凭，一寸精诚上回斡。群龙捲海灵雨零，沛酥流乳遍沟町。良苗薿薿向华实，馀沫尽放蒌蘩青。家家椎鼓庆登新，割鲜滴酒劳田神。焚香拜神寿明府，长髯潇洒真仙伍。
慕萱卷
作者：黄衷
朝代：明

春风转蕙萱草生，秋霜欲陨鶗鴂鸣。北堂无人月流影，坐此摇落伤人情。独抱悁悁向萱草，白杨根断□壤杳。儿泪无因到窈冥，儿心但忆春风早。
憩易龙喜雨
作者：黄衷
朝代：明

马首先收四野尘，千峰浓润上嶙峋。乍听声在庭前树，不觉欢腾陌上人。滇海亭台应有记，雷塘山水定无神。从来风雨缘时令，谁道阴晴总未真。
戏和贫女叹
作者：黄衷
朝代：明

少小曾登乞巧楼，缣衣断碎怕逢秋。翠蛾谩约山相似，素腕谁知玉可犹。北里归期春信近，东家绩火夜光收。邻姬解道无盐事，斜倚屏风自障羞。
戏题便面二首
作者：黄衷
朝代：明

野渡去还泊，山姿树色同。老予看不足，只道是闽中。云水深且广，云山高复然。孤舟村店外，好似弄潮天。
戏题便面二首·其一
作者：黄衷
朝代：明

野渡去还泊，山姿树色同。老予看不足，只道是闽中。
戏题便面二首·其二
作者：黄衷
朝代：明

云水深且广，云山高复然。孤舟村店外，好似弄潮天。
戏题葵丹向日卷
作者：黄衷
朝代：明

芳根只托冠军家，不信还同草木华。最是一枝红似血，有人曾见日中花。
戏马台
作者：黄衷
朝代：明

少年爱览英雄迹，戏马崇台曾戏剧。空中云鸟眼中来，犹想宋公挥剑戟。吕梁之水何滔滔，汴泗潆洄蹙怒涛。纵观大楚彭城壮，旷望全齐岱岳高。拔地峰峦纷甲马，耸即昂霄低亘野。闾阎子弟兢粗豪，信有淮阴当跨下。嵯峨芒砀夐回龙，万古乾坤气势同。剑佩行吟沽酒市，更登隆准昔歌风。
戒药
作者：黄衷
朝代：明

案头方技传，缅想华陀翁。薏苡空留语，蘘荷不奏功。归春悬夏首，转日过隅中。笑杀游蜂队，纷纷蔓草丛。
战袍
作者：黄衷
朝代：明

青霞叠叠越罗香，落手并刀定短长。结束不妨同楚制，抬揌真见别儒章。葳蕤巧对团花缝，淩乱偏欺锁甲光。三尺玉龙应自许，试看谈笑靖炎方。
所思
作者：黄衷
朝代：明

所思如明月，一望一回圆。美人瑶海上，岁晏抱悁悁。所思如威凤，九苞昔来仪。嶰阳秋实少，千仞恐长饥。道远徒病涉，世远无遗风。不见鲁宣父，悠悠怀梦中。
承南皋见赠次韵奉答
作者：黄衷
朝代：明

新篇堪拟凤鸣阳，欲对还如水一方。病骨未嫌初伏暑，烦襟先濯绪风凉。浑疑仙客冰壶里，宛在佳人锦瑟旁。珍袭已深虚白室，斗间犹自见晶光。
承坡山东郊之约借马日昃不至
作者：黄衷
朝代：明

东郊雨后更芳华，出郭无过二里赊。石径尘收凡界远，绳枢星散野桥斜。闲情未少青林寺，并辔何曾白鼻騧。日夕有怀空徙倚，寂寥无奈瀼西家。
折杨柳
作者：黄衷
朝代：明

上马弄鸣镝，折杨临广陌。控君紫游缰，借问此何适。东征羽檄来，西塞衅还开。推毂非虚礼，安危仰隽才。君才健以隽，属国知声闻。会系五单于，分茅绾金印。寄言得意时，勿忘此杨枝。杨枝春自绿，君意岂参差。
抚台谢恩书感
作者：黄衷
朝代：明

万马喧喧踏晓霜，群星随月送恩光。书生遭际真多幸，圣主抡收亦片长。执法旧雄专席选，提封应尽百蛮乡。从前细检名贤迹，匡济无如六事章。
拙逸亭北望白云山二首
作者：黄衷
朝代：明

引睇孤鸢外，遥峰出晚林。因知逃世者，何必入山深。自倚溪翁杖，谁将野客琴。茅茨容老朽，莫遣早寒侵。云山今古镇，苍翠席边看。天为虚明远，心从静逸宽。幽期馀潦倒，淑气自巑岏。城市晴阴别，何人更倚栏。
拙逸亭北望白云山二首·其一
作者：黄衷
朝代：明

引睇孤鸢外，遥峰出晚林。因知逃世者，何必入山深。自倚溪翁杖，谁将野客琴。茅茨容老朽，莫遣早寒侵。
拙逸亭北望白云山二首·其二
作者：黄衷
朝代：明

云山今古镇，苍翠席边看。天为虚明远，心从静逸宽。幽期馀潦倒，淑气自巑岏。城市晴阴别，何人更倚栏。
拟古贫将咏
作者：黄衷
朝代：明

家在平陵素业空，东门无意傍瓜丛。誓捐宝玉三秦利，耻与侯王五道功。冠敝可能胜怒发，肩臞犹有讶重瞳。夜观太白孤城上，击筑酣歌入沛中。
拟登镇海楼二首
作者：黄衷
朝代：明

突兀飞楼壮粤边，未登孤思剧悽然。江河滚滚岂今日，烟火寥寥非昔年。雨过残虹流綵栋，秋来哀雁掠虚檐。游人莫谩贪跻览，愁杀垂南薄暮天。日出东隅是海边，长风吹袂更翛然。使君歌舞惟妍景，病客江湖且暮年。引睇总教随去鸟，冥心端合守寒檐。鲸波只在红筵外，想见戈船泛远天。
拟登镇海楼二首·其一
作者：黄衷
朝代：明

突兀飞楼壮粤边，未登孤思剧悽然。江河滚滚岂今日，烟火寥寥非昔年。雨过残虹流綵栋，秋来哀雁掠虚檐。游人莫谩贪跻览，愁杀垂南薄暮天。
拟登镇海楼二首·其二
作者：黄衷
朝代：明

日出东隅是海边，长风吹袂更翛然。使君歌舞惟妍景，病客江湖且暮年。引睇总教随去鸟，冥心端合守寒檐。鲸波只在红筵外，想见戈船泛远天。
拟赠
作者：黄衷
朝代：明

节旄光动峤南軿，司马奇踪照杀青。衮钺忆曾窥志郡，风骚誇为觅书屏。江山是处高卿月，宇宙无穷一使星。越绝故深摇落恨，未随衣屦过山亭。
挽同年夏太守
作者：黄衷
朝代：明

杏花才试曲江春，最是优才出牧频。别久独怜心骨在，愁多曾念鬓毛新。讵堪宿草连高冢，只有晨星类故人。老泪今朝收不得，凤雏相对粤溪滨。
挽太虚上人
作者：黄衷
朝代：明

菩提无树着灵葩，弟子谁当绍法华。七宝浮屠藏舍利，五花香供礼袈裟。住时却悟前生妄，去日应知后果赊。从此空山人不到，止交莲社忆兰奢。
挽巡察谢侍御
作者：黄衷
朝代：明

阳和风力动兼权，直向秋潭看静渊。越绝江山筹策外，闽中桑梓泪花前。游魂何处应宾日，报德无徵欲问天。遗疏一函看不得，霜髯宁是受知年。
挽庄定山和见素子二首
作者：黄衷
朝代：明

择君敷衽奉先皇，謇謇曾囊极谏章。众稚口中成市虎，九夫肱下有坟羊。虚车不见同人迹，古镜深含照魅光。磬室萧条唯四壁，伤心初服芰荷香。修篁袅袅锁旋岚，圣草犹悬燕子龛。世上宦情同柳下，山中诗体逼周南。独藏秘器松将拱，难制颓龄菊自甘。野客正惭归彀晚，素风空想二毛毵。
挽庄定山和见素子二首·其一
作者：黄衷
朝代：明

择君敷衽奉先皇，謇謇曾囊极谏章。众稚口中成市虎，九夫肱下有坟羊。虚车不见同人迹，古镜深含照魅光。磬室萧条唯四壁，伤心初服芰荷香。
挽庄定山和见素子二首·其二
作者：黄衷
朝代：明

修篁袅袅锁旋岚，圣草犹悬燕子龛。世上宦情同柳下，山中诗体逼周南。独藏秘器松将拱，难制颓龄菊自甘。野客正惭归彀晚，素风空想二毛毵。
挽杨质夫学宪
作者：黄衷
朝代：明

素望弥区宇，英灵出甬东。两魁皆士选，再命亦儒宗。绛帐春风外，乌台夏日中。虞渊窥学富，武库避词雄。后进哀前哲，明时惜钜公。祥鳣虚鼎位，大鸟泣堂封。胡氏承清白，刘家起异同。千年闻化鹤，众口叹犹龙。画省标人品，仙郎有父风。定馀垂翅恨，附此渐逵鸿。
挽林苏州和陈大理
作者：黄衷
朝代：明

十年悬榻誉方陈，共道才堪望国均。九戍关山遥问俗，五湖风土旧颁春。仓惶早放衙回吏，凄怨时闻巷哭人。忍向南绥歌薤露，淡云寒月易伤神。
挽毅斋黄奉常
作者：黄衷
朝代：明

作善宜家庆，脩名乃物灾。文章留谏苑，礼乐盛容台。老切宗盟恋，俄兴国士哀。与施钦义举，论驳识风裁。气郁金茎露，标清绿萼梅。不张初度宴，可御永辞杯。讣入天心恻，恩加谕奠来。白头歌楚些，云日亦低回。
挽淩江萧处士
作者：黄衷
朝代：明

白猿峒下感秋人，梦断塘蒲掩葛巾。文藻旧齐梁太子，家声遥系汉宗臣。鱼肠蜿蜿铜花冷，马鬣累累石笋春。莫恨无人昌世绪，青袍今是席中珍。
挽淩溪子
作者：黄衷
朝代：明

别子洪都日，盘胸藻绣明。时花争艳曲，春水送蜚声。问讯惊容减，追谈感岁更。怕经淮海曲，恐值众芳生。
挽王封君
作者：黄衷
朝代：明

南国当时大隐名，容光道是少微精。乾坤已尽衣冠望，山水惟留杖屦情。春雨西原迷石笋，秋风楚泽泣金英。郎君分义年家少，欲荐江蓠恨转生。
挽田太守母
作者：黄衷
朝代：明

泉南忽报歌钟罢，彤管尊荣次第收。民社功名唐刺史，云霄志业汉诸侯。虚疑海上三千岁，直过人间八十秋。销得西风多少恨，芝兰全绕读书楼。
挽竹坡封君四首
作者：黄衷
朝代：明

长笑东皋下，何曾变姓名。风花双鬓尽，天地一毛轻。石室权书在，仙台化箓成。从来多古思，无路哭先生。数凤堪家庆，犹龙与世休。张纲行郡国，贾谊在诸侯。天秘玄桥履，谁移夜壑舟。万竿金琐碎，空阅镜湖秋。志养荣三釜，闲和际五朝。典刑方物化，林薄欲魂销。地古芙蓉冷，天寒薜荔凋。越中无那老，谁构大夫桥。方竹栖鸠小，攒花织凤昏。济人宁责报，缘子暂承恩。玉树萦书带，琼英翳石根。可堪耆旧社，无复见东园。
挽竹坡封君四首·其一
作者：黄衷
朝代：明

长笑东皋下，何曾变姓名。风花双鬓尽，天地一毛轻。石室权书在，仙台化箓成。从来多古思，无路哭先生。
挽竹坡封君四首·其三
作者：黄衷
朝代：明

志养荣三釜，闲和际五朝。典刑方物化，林薄欲魂销。地古芙蓉冷，天寒薜荔凋。越中无那老，谁构大夫桥。
挽竹坡封君四首·其二
作者：黄衷
朝代：明

数凤堪家庆，犹龙与世休。张纲行郡国，贾谊在诸侯。天秘玄桥履，谁移夜壑舟。万竿金琐碎，空阅镜湖秋。
挽竹坡封君四首·其四
作者：黄衷
朝代：明

方竹栖鸠小，攒花织凤昏。济人宁责报，缘子暂承恩。玉树萦书带，琼英翳石根。可堪耆旧社，无复见东园。
挽蔡西峰
作者：黄衷
朝代：明

梦随辽鹤掠微茫，乌石依然大隐乡。三锡龙鸾还部院，一川鱼鸟自星霜。泽流芸馆诗书远，恩到堂封草木光。何处最堪徵旧德，有人彝鼎照岩廊。
挽述古翁和陈坡山
作者：黄衷
朝代：明

返扃环堵玩同人，应悟天心别赋神。不厌旧家黄卷老，可嗟荣路白头新。湖边儗葬林和靖，谷口虚怀郑子真。遗草一编经济业，河汾文誉未堪伦。
挽钟紫村
作者：黄衷
朝代：明

意气平生盖万夫，伤心千古恰须臾。郎官虽贵才终负，文字堪传道未孤。堂上自怜慈母老，眼前吾恨友人无。岩霜九月空荒草，谁送刍灵返瞑途。
挽陈封君
作者：黄衷
朝代：明

平生缨冕等流尘，湖海曾闻遁俗身。幕下恨无唐处士，冢前惊见宋诗人。书斋直闭黄鹂晓，茶灶空馀白芷春。谁貌梅花行乐影，豸冠方换紫纶巾。
接芙蓉桃
作者：黄衷
朝代：明

泫雾笼烟出短垣，轻红叠叠锦绡繁。嘉名早擅秋江品，芳裔还移旧圃根。恨尽一枝唐御苑，奇传千古晋仙源。闲庭风日无多地，欲买江乡种树盆。
控海楼
作者：黄衷
朝代：明

飞宇冠崔嵬，东南罨画开。鹤程冲雾上，鳌背带风回。野港分航渡，晴峰卷幔来。百蛮趋剑履，稽首赞雄才。
援开化
作者：黄衷
朝代：明

映柳穿花于重旌，辕门订日合专城。千山旧雨弓刀恨，一道长风鼓角声。才子时来焚玉草，诗人老去洗兵行。凭谁早定收功策，尚及西畴带煖耕。
放船
作者：黄衷
朝代：明

楼船箫鼓动江湄，荻火初炎早具迟。不独鼋鼍潜静浪，尽教凫鹜弄晴澌。清吟未为醑翁旷，孤笑谁堪墨客悲。别墅从来西涧曲，梅花几树怅归期。
放鳖行
作者：黄衷
朝代：明

苍头沙市笑以呼，双鳖止费六青蚨。北人到死不知味，枉教枵腹如悬壶。庖丁拂刀古水白，腥涎染锷□苔滑。壳间闭眼立香脂，藏头疑怖持权客。君不见烹鼋召诸子，鼎前怏怏强臣指。国君嗜味且复然，况我平生佩兰士。卫河秋水昏朝雾，纵渠棹尾泥中去。顽形岂解识恩私，不似神龟能左顾。
新园四首
作者：黄衷
朝代：明

耽静不在僻，闲园小亦幽。乾坤馀老病，湖海谢先忧。晚集悬釭久，晨来杖策周。岂缘消夏日，端欲玩清秋。隙地数弓许，时花十种馀。风林纡翠葆，霜叶舞红玙。有客还开局，当春拟荷锄。芳怀衰飒尽，何以赋閒居。讵有高虚尚，栖栖聊复兹。漆园非世吏，栗里足吾师。水落凫航稳，天寒蜜课迟。总难兼胜槩，为少绿杨垂。日出观群动，人烟杂短垣。未谙垞南路，得似瀼西村。薙草因栽药，循檐或负暄。儿童关乐意，骑竹戏柴门。
新园四首·其一
作者：黄衷
朝代：明

耽静不在僻，闲园小亦幽。乾坤馀老病，湖海谢先忧。晚集悬釭久，晨来杖策周。岂缘消夏日，端欲玩清秋。
新园四首·其三
作者：黄衷
朝代：明

讵有高虚尚，栖栖聊复兹。漆园非世吏，栗里足吾师。水落凫航稳，天寒蜜课迟。总难兼胜槩，为少绿杨垂。
新园四首·其二
作者：黄衷
朝代：明

隙地数弓许，时花十种馀。风林纡翠葆，霜叶舞红玙。有客还开局，当春拟荷锄。芳怀衰飒尽，何以赋閒居。
新园四首·其四
作者：黄衷
朝代：明

日出观群动，人烟杂短垣。未谙垞南路，得似瀼西村。薙草因栽药，循檐或负暄。儿童关乐意，骑竹戏柴门。
新店驿和竹溪
作者：黄衷
朝代：明

滇水南天亦尽头，偶从汗漫续兹游。马谙驿近蹄方疾，山到春酣翠欲流。竹叶掌中聊引满，桃花洞口暂淹留。杜陵镜里韶华在，荣路无劳羡八州。
新恩为沂乐廷卿赋二首 其一 晓阙颁书
作者：黄衷
朝代：明

载籍翻中秘，丹青饬化神。人文窥万古，名物丽三辰。琰琬传先美，芬芳播至仁。泰居心乃广，敬止德何纯。光彩尧章焕，渊源圣学新。玄辞惟理数，大道总彝伦。侈赐开芸閤，珍藏累锦茵。江阴他夜望，宝气烛高旻。
新恩为沂乐廷卿赋二首 其二 春殿读卷
作者：黄衷
朝代：明

月淡鸡人晓，风融象魏暄。贤才纷入彀，明主正临轩。蕴藉谁三策，包罗若万言。贞怀嘉剀切，浩养录雄浑。绮靡铺张彻，玙璠品第存。题元天翰丽，得俊圣颜温。席密孤卿右，恩联八座尊。儒荣非一事，特此重时论。
新恩为沂乐廷卿赋二首·晓阙颁书
作者：黄衷
朝代：明

载籍翻中秘，丹青饬化神。人文窥万古，名物丽三辰。琰琬传先美，芬芳播至仁。泰居心乃广，敬止德何纯。光彩尧章焕，渊源圣学新。玄辞惟理数，大道总彝伦。侈赐开芸閤，珍藏累锦茵。江阴他夜望，宝气烛高旻。月淡鸡人晓，风融象魏暄。贤才纷入彀，明主正临轩。蕴藉谁三策，包罗若万言。贞怀嘉剀切，浩养录雄浑。绮靡铺张彻，玙璠品第存。题元天翰丽，得俊圣颜温。席密孤卿右，恩联八座尊。儒荣非一事，特此重时论。
新春即事和丫山
作者：黄衷
朝代：明

数杯名酒送朝寒，膝上无弦谩自弹。掩卷谁缘三太息，焚香时有一观端。山中春事桃花艇，物外生涯笋箨冠。风雨祇应催景色，满城车马莫轻看。
新月
作者：黄衷
朝代：明

木洞江头新月明，疏星点点急滩声。星随南斗临三峡，月近东岩闻二更。吠犬尚多群盗警，吟猿端为独游情。可怜千里无空谷，未了年来户口征。
新莺
作者：黄衷
朝代：明

融风吹楚泽，节物递相惊。朱鸟来何暮，黄鹂晓已鸣。历枝声韵巧，照眼羽仪轻。休怨风霜早，长林太廓清。
方士有别号野鹤者为赋
作者：黄衷
朝代：明

辽城留语想仙才，共道金精有化胎。赤壁梦中曾一见，紫云台上是重来。孤踪直许秋鸾伴，远适宁虞海燕猜。花下鸣琴犹对我，素风应记蜀山回。
方池
作者：黄衷
朝代：明

方池方丈许，泉脉亦沄沄。竹影风烟入，蛙声日夜闻。波澜终不起，泥滓倘相分。妒杀浮萍绿，应妨看縠文。
早衙即事次韵
作者：黄衷
朝代：明

薇花三对诏南秋，江閤归心付四休。明世也知能用短，至人曾道欲行柔。青藜旧杖孤窗雨，黄木澄湾独橹舟。眼底拥旌何所事，且看晴鹊屋山头。
春官旧寅见期牛首之游不果赴
作者：黄衷
朝代：明

紫骝嘶断杏花烟，佳丽无如二月天。谩爱东曹兼吏隐，不堪南郭负仙缘。流尘定锁题诗处，老衲应论借榻年。遥指聚星空怅望，芙蓉高閤化城边。
春庭独思
作者：黄衷
朝代：明

是处春风转物华，总难装点澹生涯。衰颜被酒融融煖，病眼摊书款款斜。笔格银钩残薤叶，砚台铜滴旧虾蟆。数茎阶下忘忧草，燕子天长也见花。
春思和峰湖
作者：黄衷
朝代：明

为战酣春止酒难，云林悬愧竹皮冠。鸠缘报雨动相聒，风欲开花淡不寒。月俸赢钱炊桂了，夜堂烧烛借梅看。枕屏莫卜劳劳梦，我是空门古懒残。
春日宴黔国山亭
作者：黄衷
朝代：明

令转青阳气已浓，上公台榭许从容。花光熳射银塘丽，霞彩回联石巘重。兴掩歌钟誇算马，笑分篇什记登龙。执规谁更司春事，好借晴和遍四封。
春朝曲
作者：黄衷
朝代：明

野桃竞破胭脂簇，新水回溪涣寒玉。美人晓云绕犀绿，阿郎蹴鞠谁家归。青绫正暖蝴蝶飞，轻风催换吴罗衣。西街狮子五色舞，东街土牛迎甲午。山人起听四更雨，江城谩击娱春鼓。
昭潭驿和韵
作者：黄衷
朝代：明

郡城东下瘴江流，利涉今无贾客舟。桐木归来津口渡，杨花飞过驿南楼。空山赏籍徒封介，昭代侯功止号留。潭畔醉渔呼不起，世情应到酒边休。
晓发横石
作者：黄衷
朝代：明

江际春寒动北风，扁舟牵浅过芦丛。剧知远道如天上，顾有长怀在域中。野练共飞孤屿白，木绵争试小枝红。眼前笑认韶阳里，岩岫高低日正东。
晓发界亭
作者：黄衷
朝代：明

小邮吹唤鸡号急，束燎荧荧石路弯。残月到岩犹带树，遥空如水欲浮山。銮声已走边声马，林影仍栖露影鹇。本为仆夫谢烦暑，远怀无限晓行间。
晚庭
作者：黄衷
朝代：明

凉雨到晚庭，月色带檐水。幽兰递微芳，候至靡草死。飞蚊犹聚雷，熏祛亦未已。仙鼠湿翅游，饥吻能有几。攲枕闻市喧，城门夜扃弛。列炬走饷夫，贼偪近郊垒。昼传谍骑报，战甲谩一委。病叟卧吞声，鸡号曙光起。
晦
作者：黄衷
朝代：明

东风殊不竞，寒气苦相侵。自是云为态，真成陆易沉。褰帷愁细字，照户失清岑。愿促羲和辔，能舒独客心。
普安馆夜喜雨
作者：黄衷
朝代：明

秋襟荡烦热，夜足普城雨。溪黄沛新流，石翠净回乳。苗田稗子垂，鹊垒鸠妇处。平明有长途，卧听号笛举。
普安馆月中闻琴
作者：黄衷
朝代：明

春台寂寂坐昏黄，谁拂龙唇对夜光。一壑松风惊改调，百年冰炭减回肠。遥峰自隔孤鸿影，小閤时飘睡鸭香。长使闻琴兼玩月，定知何处是边乡。
晴
作者：黄衷
朝代：明

晴日午犹淡，闲园足媚春。鸳誇娇影净，蛛放喜丝频。晒药嗔童懒，拈杯任我真。东门杨柳色，恐怨未归人。
晴
作者：黄衷
朝代：明

晴日巴阳千嶂开，布帆轻捷爱沿洄。老予自了江山债，候吏无烦鼓角催。
月溪寺
作者：黄衷
朝代：明

东望乔林即翠微，鹧鸪分草引雏飞。狮峰象岭对幽寂，月出钟鸣僧未归。
月食用韵答定斋二首
作者：黄衷
朝代：明

露幽怜桂寂，宫暝觉鸾孤。厄太频严鼓，辉残殆罥弧。轮圆千里际，欢动万人呼。讵为微臣谪，愁深肺未苏。只谓阴精减，宁知阳德孤。虾蟆饶怪吻，后羿辑威弧。云隙星芒动，山昏木魅呼。复时天更好，悬影上流苏。
月食用韵答定斋二首·其一
作者：黄衷
朝代：明

露幽怜桂寂，宫暝觉鸾孤。厄太频严鼓，辉残殆罥弧。轮圆千里际，欢动万人呼。讵为微臣谪，愁深肺未苏。
月食用韵答定斋二首·其二
作者：黄衷
朝代：明

只谓阴精减，宁知阳德孤。虾蟆饶怪吻，后羿辑威弧。云隙星芒动，山昏木魅呼。复时天更好，悬影上流苏。
望岳和杜
作者：黄衷
朝代：明

五岳在天下，雄据如侯王。衡山剧盘薄，朱鸟维南方。灏气浮九疑，帝子留天香。阴阳割楚粤，静阅曾兴亡。林隙窥洞庭，控扼连三湘。旭日转东趾，轸灵栖其旁。予宿尚幽览，过之情激昂。微疴犯尘骨，潸然引长望。初疑万马下，忽若群龙翔。晴岚捲高嶂，绝壑迷春霜。祝融青冥外，近接桐木冈。将寻科斗石，因葺茅茨堂。侃侃昌黎子，直疏遗世皇。环珓误一掷，吾道无禨祥。
望雨
作者：黄衷
朝代：明

三月骄阳怅旱农，江潭云是巨灵封。遗书自起稽繁露，往事空传赛土龙。涧口来潮浑爽候，云头将雨谩移踪。欲招张角魂何去，未得抽毫思已慵。
朝天驿
作者：黄衷
朝代：明

春风处处倚江楼，挟雨微寒亦未收。天上舟航疑远域，眼中山水信名州。列邮飞羽劳师日，独夜题诗短鬓秋。隔浦松篁更深净，可无高蹈侣轻鸥。
期西轩少保游东岩寺承以诗见酬次韵奉答四首
作者：黄衷
朝代：明

年华饶野适，秋兴付郊行。定梵闻蝉语，晴山度雁声。酣馀催转令，豪至听谈兵。小立斜晖久，岩姿晚更清。出郭仍高会，烦襟散早凉。白沙迷近溆，红树报新霜。道合耆英雅，声流汗竹香。从前閒适日，随地足恩光。共嗟山相逸，却讶地仙行。密座惭联璧，投诗乏报琼。忘机林鸟过，照眼水云生。谁道江湖远，悠悠世上情。招提宛近郊，樊径候方袍。花映闲衣履，风生旧节旄。道心时闭阁，明目夜挥毫。何必华山上，林堂即养高。
期西轩少保游东岩寺承以诗见酬次韵奉答四首·其一
作者：黄衷
朝代：明

年华饶野适，秋兴付郊行。定梵闻蝉语，晴山度雁声。酣馀催转令，豪至听谈兵。小立斜晖久，岩姿晚更清。
期西轩少保游东岩寺承以诗见酬次韵奉答四首·其三
作者：黄衷
朝代：明

共嗟山相逸，却讶地仙行。密座惭联璧，投诗乏报琼。忘机林鸟过，照眼水云生。谁道江湖远，悠悠世上情。
期西轩少保游东岩寺承以诗见酬次韵奉答四首·其二
作者：黄衷
朝代：明

出郭仍高会，烦襟散早凉。白沙迷近溆，红树报新霜。道合耆英雅，声流汗竹香。从前閒适日，随地足恩光。
期西轩少保游东岩寺承以诗见酬次韵奉答四首·其四
作者：黄衷
朝代：明

招提宛近郊，樊径候方袍。花映闲衣履，风生旧节旄。道心时闭阁，明目夜挥毫。何必华山上，林堂即养高。
杀虎行
作者：黄衷
朝代：明

象山猛虎多侪侣，象城十里无人语。衔驹攫犊绕市行，藜藿频年遍青野。令君下车走令符，山氓献虎如献俘。金刀毒砮竟大索，五日格杀三于菟。令君仁且厚，杀气乃赳赳。汛祛五害如摧朽，嗟嗟弘农亦何有。
杂兴
作者：黄衷
朝代：明

我家南山下，种豆觊逢年。沉冥亦晏坐，长咏南山篇。郁郁两佳木，广樾阴已便。飞鸟出其下，中有静者天。驱鸡护蔬甲，促婢饭西田。壶浆聊自劳，濯发蒲涧泉。手把竹如意，高话羲皇前。千古亦旦夕，传者皆英贤。
杂叙寄坡山
作者：黄衷
朝代：明

东园有奇士，无乃希夷子。才堪起词头，名懒署纸尾。怀古几惘然，阅世一莞尔。岂无虎插翼，信有骥垂耳。家泉破山碧，石蕨逗云紫。小出命柴车，大隐呼锦里。本不见清浑，谁能测涯涘。剧谈恕我往，频来当公意。双鸟鸣未穷，孤鹤梦难恃。展转徒所思，裁诗附江鲤。
李壁山正郎惠藤州桑寄生酒谢以二首
作者：黄衷
朝代：明

郁郁苞桑久托根，精灵忍为赴藤樽。北窗洗盏悠然酌，扶上苔阶试屐痕。虎骨蒲须浪奏功，清芬那有此醇风。拜嘉不报空馀愧，镇日衰颜满镜红。
李壁山正郎惠藤州桑寄生酒谢以二首·其一
作者：黄衷
朝代：明

郁郁苞桑久托根，精灵忍为赴藤樽。北窗洗盏悠然酌，扶上苔阶试屐痕。
李壁山正郎惠藤州桑寄生酒谢以二首·其二
作者：黄衷
朝代：明

虎骨蒲须浪奏功，清芬那有此醇风。拜嘉不报空馀愧，镇日衰颜满镜红。
李大尹寄白鹇
作者：黄衷
朝代：明

谁致苍梧薮，还登绿野台。日中朱脸丽，花外雪翎开。顾影鸳非偶，扬姿鹭或猜。不鸣惟耿介，小立暂徘徊。玄素雕笼献，文章品服裁。拜嘉须有赋，无那谪仙才。
杨林书感
作者：黄衷
朝代：明

杨林山色使车前，尽日西风吹午天。水浅石湖闲斗鸭，春残桑柘转闻鹃。碧鸡谩走催程马，黄木真抛弄月船。神化不教违宿尚，秾芳无限远游篇。
杨梅
作者：黄衷
朝代：明

弁山白种传山僧，初摘繁枝如轑羹。可怜贡匦漏苞录，纂纂玉粒惊寒晴。品光却厌辰砂赤，香橘霜橙总凡液。江南此实君可尝，问君无乃江南客。
杨汉中画菊歌
作者：黄衷
朝代：明

今世画工信如市，下笔纷纷桃与李。何人却负高秋姿，毫端萧瑟金飙起。金飙起时百草乾，西园丛菊露漙漙。苦心只答天地肃，劲气宁知霜霰寒。万铃浅间邓州白，闲堂粲粲悬佳色。异种还闻是日精，孤根祇见依崖石。蝶怨蜂愁殿众芳，繁枝肯为覆银床。坐令几案并五美，休誇粉绘空文章。自古高人非寂寞，陶家不是闲篱落。未见南山一片心，谩道元公品题错。君不见落英之效秘以神，年华冉冉悲灵均。凭将妙用寿区宇，何但南阳百岁人。
松涧歌寿郑封君
作者：黄衷
朝代：明

翁家种德如种松，庆源直与流泉通。青鞋头白不入市，未闻謦欬闻高风。落落千章大厦材，清冷澹澹天河来。贞姿未许论星纪，气争瀑布排风雷。天阴巨壑苍蛟立，万年黄澒垂秋色。偓佺奔马世不逢，麻姑双黛临寒碧。小阅人间数十秋，悬灯写易细蝇头。餐松饮涧好颜色，坐见青牛出信州。
松鹤图
作者：黄衷
朝代：明

孤标高处古，六翮化时全。石髓沦初裔，金精老正玄。仙回寒屿月，龙入草堂烟。细认抟扶路，从前十八年。
枇杷
作者：黄衷
朝代：明

宫园夏熟冬花果，叶间照眼繁星朵。风雨西来秦树愁，蕡实离离向南堕。碎黄蒸日压纤柯，游人斗骋金丸多。茂陵赋骨草色冷，露重烟稀若尔何。
林中
作者：黄衷
朝代：明

伏枕淹秋暵，林中肺未苏。蔗浆翻榨绿，柿颗透笼朱。僻径庬偎卧，攲槎鹊斗呼。畦丁收紫菀，野客饷雕菰。晷刻催华景，星躔限壮图。暂教齐隐拙，讵敢涉高虚。振屧聊行乐，悬巾即守株。存生稽老子，著论想潜夫。寄傲惟孤笑，依禅或半趺。遥空堪引目，来雁掠江舻。
林塘督仆设鱼笱
作者：黄衷
朝代：明

编竹成鱼罶，何如网罟求。且堪依石角，切莫近潮头。沙鹭空馀巧，梁鹈各自谋。从来虾蚬性，无分饱珍羞。
柏台秋月图
作者：黄衷
朝代：明

秋满千山璧月光，柏台清比玉壶强。南乡莫谩看灵彩，行奉重轮照万方。
柳江夜泛
作者：黄衷
朝代：明

炎歊郁郁遍炎方，病骨贪程趁夜凉。鸥聚暗惊铜角响，入家微近玉绳光。望穷喧濑叉鱼火，思杀轻纨弄月堂。独扣溪舷歌鞅掌，未应文字损韶芳。
柳阴
作者：黄衷
朝代：明

闲园迟日柳阴中，小坐还同小隐风。旧事纵谈樗里子，野情端近紫溪翁。巢成总贺梁间燕，缴远空嗟汉上鸿。引□共愁农候晚，劳歌相和水西东。
桃川宫和淩溪子
作者：黄衷
朝代：明

红雨迢迢锦汎川，客从何许系渔船。情深不道云峰浅，业远惟留石磴偏。只有山林称小隐，幸教文墨托高贤。乘轺又是桃花节，重为秦人一惘然。
梅国寄赠次韵奉谢
作者：黄衷
朝代：明

追随那限楚天遥，蚤岁词华掩六朝。南浦客杯留别举，西藩官炬对谈烧。华堂有乐髭难变，绿野同风日易消。春竞花光歌拍动，月涵江影赏航摇。梅欺雪色饶舒萼，松长龙鳞不换条。荣路公堪三事重，农时予幸五风调。天开罨画岩姿丽，秋入帘栊夕霭销。白拂每从藜杖挂，碧筒宁放綵毫彫。清禅许问传灯偈，高蹈谁当折简招。共道谢安终一起，可能存慰粤山樵。
梅岭谒曲江公祠
作者：黄衷
朝代：明

科名伊吕恰相当，何许燕公托后行。海上衣冠今尔尔，山中风度复堂堂。尘埃不见渔阳恨，絮酒徒闻蜀道长。可信柳州还墨客，未窥经济论文章。
梅正郎荣寿卷
作者：黄衷
朝代：明

晴风彩袖引鱼轩，庆似江流信有源。潘苑日长珠翟丽，谢庭春煖玉枝繁。东曹食鼎纷中馈，南国歌钟接上元。谁记蓬山瑶海事，人间此乐不同论。
梦
作者：黄衷
朝代：明

愕愕萦虚枕，真从百幻奇。未谙周是蝶，稍似兽维狸。异感吾何有，符占世亦疑。鬼神多戏谑，未把吉凶思。
检南原旧翰哭之
作者：黄衷
朝代：明

零落湘筠箧，清词照眼明。百年几长恨，一字数吞声。白日蛟螭舞，玄山宝玉横。所嗟游息日，随地足寒盟。
棹歌
作者：黄衷
朝代：明

击鼓相棹歌，歌促鼓亦促。官程远何之，丁丁咏伐木。请伐旷野林，勿伐幽人谷。衡茅苟无庇，何以佐子育。渐渐麦穗齐，我饭行当足。愿大天子居，万国同载覆。
楚邸致新茶
作者：黄衷
朝代：明

开籯淡淡楚山馨，入眼纤纤谷雨青。便试朝宗江汉水，不烦遥涉为中泠。
楚邸高远堂试灯
作者：黄衷
朝代：明

楚苑长春胜，宗贤雅道遐。清尊馀醴酒，芳树始梅花。兴卜欢娱夜，文追典丽家。歌钟催景色，星月避灯华。火技呈新制，金铺缀落霞。共怀安物泰，不但乐宾嘉。
樱桃
作者：黄衷
朝代：明

麻衣校理寓紫极，芳兰族迸朱樱赤。酣晓微禽噤不鸣，离宫四月传新食。璎珞攒柯最屈盘，中书门下暂相看。饕颐朵向醍醐侧，妒杀银笼透转丸。
橘
作者：黄衷
朝代：明

两度看佳实，香匀觉未殊。迂怀愁变枳，俗眼讶垂珠。地肃霜姿早，林稠土脉腴。摘来浑不御，容易岁华徂。
次卷中韵答旧将
作者：黄衷
朝代：明

病容三月谢清杯，稍拟柴桑小径开。上将有时劳骑从，主人无事坐书堆。他年白羽还腾箧，何处黄金谩筑台。倚马谈兵西徼日，迩来人物欲兴哀。
次卷中韵赠张愈光
作者：黄衷
朝代：明

綵服新辞绿野堂，浓烟晴树共苍苍。三苏意气空西蜀，二陆风流满洛阳。关岭云横骑马客，曲江春竞探花郎。从前文赋如君少，漫得都门纸价翔。
次韵丫山梦谈玄
作者：黄衷
朝代：明

微名尘外弃如违，静觉风花款款飞。种柳有时同靖节，著书无意拟韩非。出郊长爱逢农暇，问齿相将到古稀。真诀只从真想得，观端栖寂谩深祈。
次韵南皋人日山行二首
作者：黄衷
朝代：明

人日欣欣媚，晴风款款来。松阴双节憩，草际一樽开。野沃青先合，山重势欲回。春光梅柳外，莫遣杜鹃催。马怯频纡阪，鹰豪欲破围。瀹茶泉乳细，入馔韭苗肥。寺僻僧斋晚，墟荒野贩稀。谩多岐路感，吾已决从违。
次韵南皋人日山行二首·其一
作者：黄衷
朝代：明

人日欣欣媚，晴风款款来。松阴双节憩，草际一樽开。野沃青先合，山重势欲回。春光梅柳外，莫遣杜鹃催。
次韵南皋人日山行二首·其二
作者：黄衷
朝代：明

马怯频纡阪，鹰豪欲破围。瀹茶泉乳细，入馔韭苗肥。寺僻僧斋晚，墟荒野贩稀。谩多岐路感，吾已决从违。
次韵太仆留别
作者：黄衷
朝代：明

光辉重拜楚江东，道论知心与貌同。千仞翩翩韶舞凤，九霄款款易爻鸿。燕歌静夜听行苇，身遇明时笑累蓬。雪履朝来方拥彗，严旌应不避居穷。
次韵寿丫山
作者：黄衷
朝代：明

几年湖海独长吟，花鸟春来可更禁。已许南山供远兴，不妨秋水况虚襟。只同潘岳娱亲日，未老王通用世心。松柏苍苍惟晚景，一杯相属莫辞深。
次韵寿坡山
作者：黄衷
朝代：明

大星遥夜独昭回，东郭霞觞潋滟开。肯守庚申论果业，再从丁亥阅葭灰。关中道气曾逢李，海上仙家有姓梅。穗石耆英今几伴，楚台吟望思悠哉。
次韵山亭论别二首
作者：黄衷
朝代：明

引满休辞金屈卮，漫漫天路马鸣时。千崖万壑随车雨，涓滴犹堪系去思。几日高堂捧寿卮，野花绣地小春时。关山月白豺狼遁，只有巡功副睿思。
次韵山亭论别二首·其一
作者：黄衷
朝代：明

引满休辞金屈卮，漫漫天路马鸣时。千崖万壑随车雨，涓滴犹堪系去思。
次韵山亭论别二首·其二
作者：黄衷
朝代：明

几日高堂捧寿卮，野花绣地小春时。关山月白豺狼遁，只有巡功副睿思。
次韵张合溪赠梅轩入广
作者：黄衷
朝代：明

江上清风铁笛来，旧游闻吊古龙堆。不妨桂楫随潮放，定拟莲樽为月开。邃致惯听谈物外，孤标真合况花魁。罗浮若到飞云顶，却看南溟似泛杯。
次韵梦山白沙与同事诸公登山观海
作者：黄衷
朝代：明

登山寄遐思，南溟一何遥。海鸥大如鹳，出没随风涛。峥嵘碍远览，鲸背苍屿高。阴阳苟簸荡，安辨来去潮。龙挂谩惊怪，排云但枚条。宇宙亦几许，傍席空周遭。兹游暂有适，我生竟云劳。回车踏首路，日落城乌号。
次韵梦山自永安赴白沙道宿村舍
作者：黄衷
朝代：明

墟蔀传孤烛，忧勤亦一端。接程轻险阻，问俗到微寒。句捷频摇笔，峰奇或驻鞍。向来幽赏地，此兴未应阑。
次韵沧洲雅集五首
作者：黄衷
朝代：明

幽亭何必但临湖，已有遥峰入座孤。野老惯看移穴蚁，溪童争狎戏雏凫。生同南土来嘉□，业学幽风事断壶。岁晚幸陪文社乐，大丘庭户尽书图。底用封章乞鉴湖，西林衣屦未全孤。文苞已许瞻威凤，修胫何堪借短凫。胜选时开班草酌，奇探曾见系檐壶。幽栖不是高人宅，丹雘无烦献御图。天影秋开半亩湖，行吟剑佩野烟孤。市儿自解烹红药，江鹄还闻化白凫。树下衡门犹挂席，海中灵岛旧名壶。飞花舞絮催双鬓，梦断瞿塘八阵图。□家诗景小西湖，云水南分绿屿孤。草閤晴窗飞野马，瓦盆精馔列家凫。自开三径迎双璧，何许千金羡一壶。日暮登台望城市，郁葱长映两浮图。秋怀摇落似荒湖，诗将高坛正背孤。逸气健于驰坂骏，虚名轻甚弄波凫。邻翁有约看垂钓，昼漏无劳问挈壶。月俸沈郎挥却尽，买山多为白云图。
次韵沧洲雅集五首·其一
作者：黄衷
朝代：明

幽亭何必但临湖，已有遥峰入座孤。野老惯看移穴蚁，溪童争狎戏雏凫。生同南土来嘉□，业学幽风事断壶。岁晚幸陪文社乐，大丘庭户尽书图。
次韵沧洲雅集五首·其三
作者：黄衷
朝代：明

天影秋开半亩湖，行吟剑佩野烟孤。市儿自解烹红药，江鹄还闻化白凫。树下衡门犹挂席，海中灵岛旧名壶。飞花舞絮催双鬓，梦断瞿塘八阵图。
次韵沧洲雅集五首·其二
作者：黄衷
朝代：明

底用封章乞鉴湖，西林衣屦未全孤。文苞已许瞻威凤，修胫何堪借短凫。胜选时开班草酌，奇探曾见系檐壶。幽栖不是高人宅，丹雘无烦献御图。
次韵沧洲雅集五首·其五
作者：黄衷
朝代：明

秋怀摇落似荒湖，诗将高坛正背孤。逸气健于驰坂骏，虚名轻甚弄波凫。邻翁有约看垂钓，昼漏无劳问挈壶。月俸沈郎挥却尽，买山多为白云图。
次韵沧洲雅集五首·其四
作者：黄衷
朝代：明

□家诗景小西湖，云水南分绿屿孤。草閤晴窗飞野马，瓦盆精馔列家凫。自开三径迎双璧，何许千金羡一壶。日暮登台望城市，郁葱长映两浮图。
次韵泰泉草堂避暑四首
作者：黄衷
朝代：明

坐爱排檐木，平临浴鹭塘。零风竹粉净，约水芰丝长。野渡逢人少，邻炊属岁荒。涓涓清涧曲，题作小沧浪。暵谷愁猿鹤，枯岩老蕨薇。窥阴移独榻，延景敞重扉。不见暄埃动，焉知静者稀。樵歌听自好，落落背城归。农野希时雨，閒居自素风。落霞山向背，鸣犊水西东。散发调金奏，抽毫想雪宫。道心休远鹜，北郭有崆峒。伏气午弥壮，泉声幽更闻。暂酣河朔饮，谁奏北山文。地迥花如绣，堂虚栋出云。纳凉应有作，未可少崔群。
次韵泰泉草堂避暑四首·其一
作者：黄衷
朝代：明

坐爱排檐木，平临浴鹭塘。零风竹粉净，约水芰丝长。野渡逢人少，邻炊属岁荒。涓涓清涧曲，题作小沧浪。
次韵泰泉草堂避暑四首·其三
作者：黄衷
朝代：明

农野希时雨，閒居自素风。落霞山向背，鸣犊水西东。散发调金奏，抽毫想雪宫。道心休远鹜，北郭有崆峒。
次韵泰泉草堂避暑四首·其二
作者：黄衷
朝代：明

暵谷愁猿鹤，枯岩老蕨薇。窥阴移独榻，延景敞重扉。不见暄埃动，焉知静者稀。樵歌听自好，落落背城归。
次韵泰泉草堂避暑四首·其四
作者：黄衷
朝代：明

伏气午弥壮，泉声幽更闻。暂酣河朔饮，谁奏北山文。地迥花如绣，堂虚栋出云。纳凉应有作，未可少崔群。
次韵涂梦卜大佥二首
作者：黄衷
朝代：明

古木萧萧拂冻云，邮亭小队踏晴曛。琴书谩逐滩声下，桑梓回瞻雁影分。岁事几何浑转盻，物情强半异前闻。庙堂假节还才隽，为报西山寇盗群。江帆悬晓风初正，江草回春日向迟。一曲鳌峰何限兴，十年棠野有馀思。樽前谈艺曾操缦，圯上传书自握奇。谁道衰翁虚伏枕，梦随竹马引牙旗。
次韵涂梦卜大佥二首·其一
作者：黄衷
朝代：明

古木萧萧拂冻云，邮亭小队踏晴曛。琴书谩逐滩声下，桑梓回瞻雁影分。岁事几何浑转盻，物情强半异前闻。庙堂假节还才隽，为报西山寇盗群。
次韵涂梦卜大佥二首·其二
作者：黄衷
朝代：明

江帆悬晓风初正，江草回春日向迟。一曲鳌峰何限兴，十年棠野有馀思。樽前谈艺曾操缦，圯上传书自握奇。谁道衰翁虚伏枕，梦随竹马引牙旗。
次韵燕泉司空和陶五首 其一 真想
作者：黄衷
朝代：明

淑灵孕秀彦，蚤岁冠乡书。雾豹焕文彩，诸良叹不如。渐鸿抱孤志，冥冥历天衢。游息必时乂，焉能齿空疏。李贺客京邑，高轩辔常纡。贾生策利害，于治亦绪馀。孝皇肆贤网，喜得奇货居。摅心在军国，妙契水与鱼。行志三十年，文墨安足拘。眷言惬真想，归卧南山庐。
次韵燕泉司空和陶五首 其三 宿好
作者：黄衷
朝代：明

读易欣晚得，怀玄意何冥。绯组岂不贵，可副中岁情。广野春已媚，伊谁共班荆。白云悠然起，聊以况我生。壶觞答嘉叙，良觏邀淳明。儿孙递长育，昕夕希世平。卜居幸在此，贤轺辍长征。老微秉耒力，闭门还笔耕。挺植荣木性，宁为蔓草萦。宿好苟未负，聊谢竹帛名。
次韵燕泉司空和陶五首 其二 遥情
作者：黄衷
朝代：明

淩晨溉嘉木，坐冀晚阴休。物势讵能尔，所期敏佳游。出门亡择侣，凫鹜皆品流。冲怀写未极，延盻导湍鸥。遵野有幽侧，鸣琴在中丘。调高响易绝，皇皇悲寡俦。生平鲜昵合，安得恩可酬。大道匪榛翳，伊人曾到不。昨日忽已暝，来日恐烦忧。遥情复何寄，三益行当求。
次韵燕泉司空和陶五首 其五 还读堂
作者：黄衷
朝代：明

衡山扶舆气，终古未尝疏。一派最清淑，盘薄郴阳庐。庐中复何有，异畜三世书。司空更奇逸，指南载轻车。筑堂破万轴，俨艺良圃蔬。春苗与冬实，一息根裔俱。上保金玉德，次恢帝王图。修辞具三立，匪道将焉如。
次韵燕泉司空和陶五首 其四 馀闲
作者：黄衷
朝代：明

郴有何公岭，遥望富春山。山中读书客，归欤曾待年。狂飙少静宇，惊濑非渟渊。嬉猱本樛木，鸣鹤仍青田。齿发涉知命，稍悟天人间。物役恒在后，物理定于前。眇眇泛泽士，茶灶留孤烟。如何清圣轨，芜没首阳巅。百年爱长夏，晷刻皆馀闲。敢薄渗园傲，尔生同介然。
次韵燕泉司空和陶五首·真想
作者：黄衷
朝代：明

淑灵孕秀彦，蚤岁冠乡书。雾豹焕文彩，诸良叹不如。渐鸿抱孤志，冥冥历天衢。游息必时乂，焉能齿空疏。李贺客京邑，高轩辔常纡。贾生策利害，于治亦绪馀。孝皇肆贤网，喜得奇货居。摅心在军国，妙契水与鱼。行志三十年，文墨安足拘。眷言惬真想，归卧南山庐。淩晨溉嘉木，坐冀晚阴休。物势讵能尔，所期敏佳游。出门亡择侣，凫鹜皆品流。冲怀写未极，延盻导湍鸥。遵野有幽侧，鸣琴在中丘。调高响易绝，皇皇悲寡俦。生平鲜昵合，安得恩可酬。大道匪榛翳，伊人曾到不。昨日忽已暝，来日恐烦忧。遥情复何寄，三益行当求。读易欣晚得，怀玄意何冥。绯组岂不贵，可副中岁情。广野春已媚，伊谁共班荆。白云悠然起，聊以况我生。壶觞答嘉叙，良觏邀淳明。儿孙递长育，昕夕希世平。卜居幸在此，贤轺辍长征。老微秉耒力，闭门还笔耕。挺植荣木性，宁为蔓草萦。宿好苟未负，聊谢竹帛名。郴有何公岭，遥望富春山。山中读书客，归欤曾待年。狂飙少静宇，惊濑非渟渊。嬉猱本樛木，鸣鹤仍青田。齿发涉知命，稍悟天人间。物役恒在后，物理定于前。眇眇泛泽士，茶灶留孤烟。如何清圣轨，芜没首阳巅。百年爱长夏，晷刻皆馀闲。敢薄渗园傲，尔生同介然。衡山扶舆气，终古未尝疏。一派最清淑，盘薄郴阳庐。庐中复何有，异畜三世书。司空更奇逸，指南载轻车。筑堂破万轴，俨艺良圃蔬。春苗与冬实，一息根裔俱。上保金玉德，次恢帝王图。修辞具三立，匪道将焉如。
次韵答东嵎云巢二宪伯七首
作者：黄衷
朝代：明

森罗只道是天文，幽意曾于奕旨分。老我静来寻谱帖，几行淩乱散鸦军。月上衙回岸惠文，灯花闲落夜将分。王郎野性休翻覆，末着真同背水军。翠烟横竹坐休文，带孔频移减臂分。有客肯来开玉局，傍谈犹足当参军。原奕皮生也著文，谁家朱墨谩支分。方来温玉还珍重，逸气寻常走魏军。狂爱童儿画纸文，离离关眼暗相分。双奁若许当长日，合筑棋坛拜冠军。山人初试御前文，夺角冲关小队分。可是边烽无事日，谩将楸局儗行军。莫以论棋比较文，人间豪素敢铢分。若为不解欣然意，请看河湟奏凯军。
次韵答东嵎云巢二宪伯七首·其一
作者：黄衷
朝代：明

森罗只道是天文，幽意曾于奕旨分。老我静来寻谱帖，几行淩乱散鸦军。
次韵答东嵎云巢二宪伯七首·其七
作者：黄衷
朝代：明

莫以论棋比较文，人间豪素敢铢分。若为不解欣然意，请看河湟奏凯军。
次韵答东嵎云巢二宪伯七首·其三
作者：黄衷
朝代：明

翠烟横竹坐休文，带孔频移减臂分。有客肯来开玉局，傍谈犹足当参军。
次韵答东嵎云巢二宪伯七首·其二
作者：黄衷
朝代：明

月上衙回岸惠文，灯花闲落夜将分。王郎野性休翻覆，末着真同背水军。
次韵答东嵎云巢二宪伯七首·其五
作者：黄衷
朝代：明

狂爱童儿画纸文，离离关眼暗相分。双奁若许当长日，合筑棋坛拜冠军。
次韵答东嵎云巢二宪伯七首·其六
作者：黄衷
朝代：明

山人初试御前文，夺角冲关小队分。可是边烽无事日，谩将楸局儗行军。
次韵答东嵎云巢二宪伯七首·其四
作者：黄衷
朝代：明

原奕皮生也著文，谁家朱墨谩支分。方来温玉还珍重，逸气寻常走魏军。
次韵答丫山二首
作者：黄衷
朝代：明

小构人知小隐家，晚山晴望总蒸霞。东皇自解怜樗散，乞与闲林数落花。醇醪风韵久沦肌，未许隆中枉盛时。欲藉青春领行色，五云深处足恩私。
次韵答丫山二首·其一
作者：黄衷
朝代：明

小构人知小隐家，晚山晴望总蒸霞。东皇自解怜樗散，乞与闲林数落花。
次韵答丫山二首·其二
作者：黄衷
朝代：明

醇醪风韵久沦肌，未许隆中枉盛时。欲藉青春领行色，五云深处足恩私。
次韵答刘梅国
作者：黄衷
朝代：明

漓水歌游十载违，停云时望庾关微。季鹰自为秋莼去，子寿真同海燕归。避影有人依夏荫，爱暄无地借冬晖。少陵老向江头卧，犹恋宫恩旧赐衣。
次韵答南皋
作者：黄衷
朝代：明

青阳淑气爽，物候几恒冬。归燕未入户，独叟惟深恫。短褐昼瑟缩，炊炉晨未红。江乡谅如此，岂必大块同。美人渺南郭，孤抱方逵鸿。长林足泥淖，何以延清风。时芳羡三月，譬日忽已中。君尚理药裹，予安辞固穷。逃虚者谁氏，曲肱盻高桐。
次韵答朱升之
作者：黄衷
朝代：明

曼倩归来岁月穷，因君兴叹倚西风。全家不满中人产，孤剑谁论上客功。梦落桃花流水曲，心期桂树小山丛。凭诗慰我愁生处，未信曹刘并七雄。
次韵答梅国翁
作者：黄衷
朝代：明

开缄千里散清愁，快剧祥飙飏旅舟。独客几年虚短刺，须公一起振横流。孤怀直引金鳌閤，远睫时悬镇海楼。璧月满天谁共赏，江边频度雁声秋。
次韵答梅国见怀
作者：黄衷
朝代：明

瑶篇哦罢转神寒，起拂朱弦谩一弹。远兴逢春应有托，孤怀凭雁岂无端。青云意气追倾盖，白首生涯付挂冠。台斗耀芒当岭北，中天时并月华看。
次韵答江晋庵
作者：黄衷
朝代：明

东藩文藻还持宪，南楚衣冠旧典刑。彭蠡总涵秋水思，洞庭悬振太音听。书翻秘府看鸾翥，诗满闽山识鹤经。二十馀年甘伏枕，杖藜今夕瞩台星。
次韵答沃泉二首
作者：黄衷
朝代：明

少陵青眼鸬鹚到，漫叟生嗔褦襶过。已许杨枝能度曲，谩誇桃叶解横波。酒分莲注香逾古，风戛松琴韵转和。敢向明时轻拂袖，只缘天付野情多。遥峰个个排檐秀，蛱蝶翩翩拂槛过。龙性屯云长作雨，道心明水镇无波。湖光忽瀁天光动，花气犹含淑气和。奉忆函关牛背老，一编遗我至言多。
次韵答沃泉二首·其一
作者：黄衷
朝代：明

少陵青眼鸬鹚到，漫叟生嗔褦襶过。已许杨枝能度曲，谩誇桃叶解横波。酒分莲注香逾古，风戛松琴韵转和。敢向明时轻拂袖，只缘天付野情多。
次韵答沃泉二首·其二
作者：黄衷
朝代：明

遥峰个个排檐秀，蛱蝶翩翩拂槛过。龙性屯云长作雨，道心明水镇无波。湖光忽瀁天光动，花气犹含淑气和。奉忆函关牛背老，一编遗我至言多。
次韵答潘希召
作者：黄衷
朝代：明

散发行追□所凉，映花偏似锦溪堂。缁冠遂乞青霞境，綵笔曾登紫殿廊。石室几年收野史，诗坛何地着清狂。欲知浩兴还多少，试与辰江约短长。
次韵答维新鱼洞别后见怀
作者：黄衷
朝代：明

春流聊爱泛连漪，莫浪风声拟四其。乘传物华貂袖短，入山家累鹿车迟。灯花对我参横夜，玉树依君岁晚时。巴峡荆门天共远，独应江汉附深期。
次韵答豫斋二首
作者：黄衷
朝代：明

杨阴祇觉浦团稳，地僻何烦小队过。独载接䍦缘混世，几逢罗袜为淩波。谈馀尘梦那堪省，静里天倪也自和。高会莫辞先进酒，请看坐下渐人多。争枝乌鹊寻常见，探水舂锄几度过。窃荷化工馀日月，懒追炎海旧风波。池萍鱼戏金淩乱，露槿蝉鸣笛应和。避暑谩誇公主洞，岂知清韵竹林多。
次韵答豫斋二首·其一
作者：黄衷
朝代：明

杨阴祇觉浦团稳，地僻何烦小队过。独载接䍦缘混世，几逢罗袜为淩波。谈馀尘梦那堪省，静里天倪也自和。高会莫辞先进酒，请看坐下渐人多。
次韵答豫斋二首·其二
作者：黄衷
朝代：明

争枝乌鹊寻常见，探水舂锄几度过。窃荷化工馀日月，懒追炎海旧风波。池萍鱼戏金淩乱，露槿蝉鸣笛应和。避暑谩誇公主洞，岂知清韵竹林多。
次韵答郑凫溪二首
作者：黄衷
朝代：明

捧履长辞圯上翁，邵窝遗我旧从容。且堪照眼春湖绿，未羡摇簪胜綵红。火树连城通狎客，土牛呈岁赛先农。把君昨日琼琚咏，恰是灯前笑语中。芳邻何幸接诗翁，鹤发酡颜总寿容。闲玩共怜山月白，狂游谁觉市尘红。台登优剧喧童稚，灶卧酤瓴笑老农。试向星桥回首望，一时佳气满寰中。
次韵答郑凫溪二首·其一
作者：黄衷
朝代：明

捧履长辞圯上翁，邵窝遗我旧从容。且堪照眼春湖绿，未羡摇簪胜綵红。火树连城通狎客，土牛呈岁赛先农。把君昨日琼琚咏，恰是灯前笑语中。
次韵答郑凫溪二首·其二
作者：黄衷
朝代：明

芳邻何幸接诗翁，鹤发酡颜总寿容。闲玩共怜山月白，狂游谁觉市尘红。台登优剧喧童稚，灶卧酤瓴笑老农。试向星桥回首望，一时佳气满寰中。
次韵答高吾见赠
作者：黄衷
朝代：明

东山隐逸还清望，南楚疮痍旧拊搔。落笔惯看飞鸟劲，出林时讶箨龙高。将依五柳延三益，懒发孤樽侍二豪。著述最关经济事，牙签万轴座周遭。
次韵翁梦山与徐芝南登观音山
作者：黄衷
朝代：明

台省群英集，春山二妙徂。望深青嶂眇，兴极紫云孤。悦韵迁莺早，奇标振鹭馀。自堪欣丽景，谁更问清都。羽客丁归鹤，诗人郑鹧鸪。行歌三月里，瑶草着花无。
次韵赠耕隐
作者：黄衷
朝代：明

闲逐农谈度岁华，古风应似晋元嘉。山鸡可狎凫将子，郭索初肥稻有花。秋秒徵桑为井税，春来插槿别邻家。凭君莫问市朝事，沙上萧萧蓬倚麻。
次韵送南皋大佥赴贵竹四首
作者：黄衷
朝代：明

巴蜀封连堠，牂牁入徼西。仰攀南斗近，遥瞩楚峰低。溪浊人悬瘿，泥融马涩蹄。未须嗟远适，明主付蒸黎。匡济还髦彦，殷良旧应箕。羽仪才自老，声利志全微。乘传将威柄，濡毫摘化机。班行应选望，早为振朝衣。出处均忧乐，虚怀付爱憎。鹠睛无夜蚤，骥尾有栖蝇。远寨依深竹，层崖络古藤。使君风力健，持宪复能兵。别思惊千里，荣途重外台。萸香离席起，梅萼到时开。驿路旌摇轸，津亭剑烛台。百蛮歌鼓动，处处报迎来。
次韵送南皋大佥赴贵竹四首·其一
作者：黄衷
朝代：明

巴蜀封连堠，牂牁入徼西。仰攀南斗近，遥瞩楚峰低。溪浊人悬瘿，泥融马涩蹄。未须嗟远适，明主付蒸黎。
次韵送南皋大佥赴贵竹四首·其三
作者：黄衷
朝代：明

出处均忧乐，虚怀付爱憎。鹠睛无夜蚤，骥尾有栖蝇。远寨依深竹，层崖络古藤。使君风力健，持宪复能兵。
次韵送南皋大佥赴贵竹四首·其二
作者：黄衷
朝代：明

匡济还髦彦，殷良旧应箕。羽仪才自老，声利志全微。乘传将威柄，濡毫摘化机。班行应选望，早为振朝衣。
次韵送南皋大佥赴贵竹四首·其四
作者：黄衷
朝代：明

别思惊千里，荣途重外台。萸香离席起，梅萼到时开。驿路旌摇轸，津亭剑烛台。百蛮歌鼓动，处处报迎来。
次韵送张愈光落第还永昌
作者：黄衷
朝代：明

南山衣屦晓寒新，归燕词华早动人。共道金台须骏骨，未应盐坂有龙身。两回那许花凝泪，九炼曾闻药奏神。先达如今尽知己，肯教韩愈献书频。
次韵送缓斋大贺四首
作者：黄衷
朝代：明

桂岭看南尽，蒲帆向北开。重兹临别意，不忍更登台。止雨添新涨，晴山捲幔开。照君去时面，黄气上兰台。九天趣上寿，百粤辍维藩。莫怪贤声远，殊方正感恩。玉函通北极，金鉴出西藩。细认台端路，何妨带涣恩。
次韵送缓斋大贺四首·其一
作者：黄衷
朝代：明

桂岭看南尽，蒲帆向北开。重兹临别意，不忍更登台。
次韵送缓斋大贺四首·其三
作者：黄衷
朝代：明

九天趣上寿，百粤辍维藩。莫怪贤声远，殊方正感恩。
次韵送缓斋大贺四首·其二
作者：黄衷
朝代：明

止雨添新涨，晴山捲幔开。照君去时面，黄气上兰台。
次韵送缓斋大贺四首·其四
作者：黄衷
朝代：明

玉函通北极，金鉴出西藩。细认台端路，何妨带涣恩。
次韵送见素先生巡视江西
作者：黄衷
朝代：明

鹏路怜公九万遥，名高前后圣人朝。求衣每答经生谒，退食尝将谏草烧。古调渐闻流水远，冲襟全逼叠冰消。巡行暂代璇玑转，斟酌悬看斗柄摇。雷挟威声多振落，风敷和气不鸣条。金章持宪诸司肃，玉节临戎四牡调。百巧先藏机并伏，千邪未触魄应销。穷人倖免膏腴尽，疲郡何愁户口彫。乌合剽民传檄定，鸥群遗老待诗招。日长燕息专城退，铅椠无妨著问樵。
次韵酬沃泉
作者：黄衷
朝代：明

花映溪桥柳映堂，百年养拙此何乡。翠觞不减黄封醥，皓首从酣白战场。避影自依芳樾静，耽幽同步绪风长。光阴无限吾人得，世上还谁号太忙。
次韵酬裕斋
作者：黄衷
朝代：明

数椽虚拟少城堂，半落寰中半落乡。桑树鸡声邻北垞，苇林渔唱过西场。乾坤漠漠冥心早，今古滔滔寄恨长。采菊东篱堪小约，总随蜂蝶一时忙。
次韵高吾园亭杂咏四首
作者：黄衷
朝代：明

青野缁尘暂隔开，春潭真爱绿如苔。雨过林杪神鸦噪，花动离根鬼蝶来。远心亭子鹿溪偏，点破晴沙白鹭眠。压倒鹅黄美春酒，将谁同上木兰船。千年玄鹤首如瓜，一到桃川古水涯。已籍白云裁白苧，怪传黄帕走黄麻。郡山矗矗绕山居，野色仍多水竹馀。布袜青鞋乘小驷，更修何服是吾初。
次韵高吾园亭杂咏四首·其一
作者：黄衷
朝代：明

青野缁尘暂隔开，春潭真爱绿如苔。雨过林杪神鸦噪，花动离根鬼蝶来。
次韵高吾园亭杂咏四首·其三
作者：黄衷
朝代：明

千年玄鹤首如瓜，一到桃川古水涯。已籍白云裁白苧，怪传黄帕走黄麻。
次韵高吾园亭杂咏四首·其二
作者：黄衷
朝代：明

远心亭子鹿溪偏，点破晴沙白鹭眠。压倒鹅黄美春酒，将谁同上木兰船。
次韵高吾园亭杂咏四首·其四
作者：黄衷
朝代：明

郡山矗矗绕山居，野色仍多水竹馀。布袜青鞋乘小驷，更修何服是吾初。
次韵高吾闻报书怀
作者：黄衷
朝代：明

鹿溪深处草堂幽，无限烟霞着子由。近说制荷成野服，即闻飞剡到前旒。巾车拟谢桃花水，束帛先回菊露秋。总为中兴览贤俊，乾坤今日是东周。
次韵高吾院长拟游君山且至风阻
作者：黄衷
朝代：明

君山渺何许，□□□□睇。宛其几席傍，浩隔云水际。萧森万木丛，坐恐古道翳。高怀掠鹭纵，迅楫决蛟眦。巽二胡凭陵，玄云散拖曳。回桡岂足惮，胜赏怅未济。可赏世讵无，所怅负宿契。帝乐杳不闻，孰觏竹上涕。杜陵渼陂上，亦恐风雨戾。鲸波会当平，迟君泛春霁。
武夷山和姚维宁
作者：黄衷
朝代：明

弱冠尚奇远，谬意思登瀛。孤吟过月午，肩瘦寒山撑。无弦倚两膝，金石遗琤琤。学道负俗累，矫首惭秋英。待罪转运台，所怀异前盟。空棂掩素卷，正昼如鸱盲。把君武夷咏，因识兹山名。隐几噤不语，以意摩峥嵘。春丝带结绪，一一沿寒清。潺湲九洑曲，野艇随蜗行。山家昧晦朔，夜炬推阴晴。儿孙见俗客，对屋报且惊。弋凫具中饭，鱼稿羞神明。有花不夕槁，有木非朝荣。崩崖出鬼谷，紫茜缘龛生。朅来寂无见，但挹霞裾轻。弃置勿复道，世故煎人情。
武夷纪游和东桥二首
作者：黄衷
朝代：明

闻名浪得号希夷，孤枕云林未有期。缥缈暂看浮黛浅，棱层偏觉带秋奇。灵岩桂老蟾蜍满，古濑风轻舴艋迟。道士化将双白鹤，碧岑无路所从谁。偶寻方外惬天游，晓气凝阴翠不流。毕竟江山非我土，祇将文字贺兹丘。浮生自识龙蛇蛰，遗蜕空经草木秋。便欲问君过几曲，紫阳门径可维舟。
武夷纪游和东桥二首·其一
作者：黄衷
朝代：明

闻名浪得号希夷，孤枕云林未有期。缥缈暂看浮黛浅，棱层偏觉带秋奇。灵岩桂老蟾蜍满，古濑风轻舴艋迟。道士化将双白鹤，碧岑无路所从谁。
武夷纪游和东桥二首·其二
作者：黄衷
朝代：明

偶寻方外惬天游，晓气凝阴翠不流。毕竟江山非我土，祇将文字贺兹丘。浮生自识龙蛇蛰，遗蜕空经草木秋。便欲问君过几曲，紫阳门径可维舟。
残菊
作者：黄衷
朝代：明

已褪蒸霞紫，犹怜委露黄。晚英才吐艳，疏蕊且流香。清赏何多得，新吟只恁狂。陶家篱落冷，孤兴至今芳。
毖斋为查佥司赋
作者：黄衷
朝代：明

憩迹荫佳树，照影清泠渊。岂必媚影迹，慎履德乃□。幽晨辟斋牖，梧竹净娟娟。结构能几许，睿词日中天。端居奉明义，于焉荷生全。礼节固烦密，敬则如持筌。四诗正而丽，无邪贯其篇。吾生谅荏苒，何由等□坚。所思在茫渺，虎骛云与泉。黄斋昔称勉，颜氏心终传。君子问毖理，强歌备韦弦。
水禽
作者：黄衷
朝代：明

入眼还微眇，柔翰隐淡文。能飞终贴水，欲去恐离群。雪重江沱冷，秋深露草蕡。平畴好莫近，罗网正纷纷。
汉口
作者：黄衷
朝代：明

扬帆风力正，数里过晴川。客饭鸡鸣午，王程雁影边。喧声闻閧渡，快意羡回船。问俗今何去，荒凉已目前。
江上对月
作者：黄衷
朝代：明

多时江岘雪花迷，初月今宵转汉西。洲渚尽看分野色，仆夫犹怯踏霜泥。望穷北极青衫湿，思入南乡白首低。银烛数残衾亦冷，远林兼送一乌啼。
江南弄效李贺体
作者：黄衷
朝代：明

江楼拂柳融烟轻，金钗按曲节秦筝。虾须帘内屈卮举，鹦鹉梦中传吉语。燕掠芳尘逢旧侣，吴樯近泊桃花墅。越客春衫来楚楚，捎得鱼缄过湘渚。
江晚
作者：黄衷
朝代：明

呼风唱棹逐前艖，自觉江程晚更赊。极浦雁行连螮蝀，夹洲渔火入蒹葭。浪痕到石潮还信，人影移湾客未家。莫向三山冲晦望，海天明日正晴华。
江村
作者：黄衷
朝代：明

篁溪遥引蓼花洲，长爱江村迥复幽。处处短垣团牡蛎，家家生事计扶留。鸣鸡惯报潮来候，过雁初惊木落秋。选胜欲栖虚白室，未应群盗动乡愁。
江津谒见素祠二首
作者：黄衷
朝代：明

四野耰锄子，乘时亦长雄。黑祲连剑外，黄纸下莆中。仗钺星辰动，推衣将卒同。西征遗咏在，未尽纪戎功。俎豆贤祠远，精灵故老伤。武侯忠不替，清献道难忘。江汉真长逝，乾坤自耿光。经过春草后，泪尽百蛮乡。
江津谒见素祠二首·其一
作者：黄衷
朝代：明

四野耰锄子，乘时亦长雄。黑祲连剑外，黄纸下莆中。仗钺星辰动，推衣将卒同。西征遗咏在，未尽纪戎功。
江津谒见素祠二首·其二
作者：黄衷
朝代：明

俎豆贤祠远，精灵故老伤。武侯忠不替，清献道难忘。江汉真长逝，乾坤自耿光。经过春草后，泪尽百蛮乡。
江行
作者：黄衷
朝代：明

寒凫两两掠江湾，諠岸陈词对岸山。捲幔看山还听讼，真成忙里得偷閒。一片邮旗百丈前，野歌相和引楼船。垂杨摇落风霜后，棠茇何人汉水边。夫首飞蓬妇亦然，一枝横桨棹渔船。饥寒相对何惭色，愁是鲥鳇鱼鲊钱。景沔人家古岸隈，新堤百里屹崔嵬。眼前保障知何用，只道今无汉水灾。日落寒江四面红，画船犹趁晚来风。乾滩才过闻箫鼓，不道横流正此中。侧岸繁霜白草根，溪翁晨汲掩柴门。百城安得皆良牧，任尔安居长子孙。纱窗日色晓曚曚，如此江天夜欲风。未省风时还顺逆，只今吾意欲从东。立鹭眠鸥尽可怜，我行三日且江边。黄芦翠苇民生在，茅屋数家无早烟。江干薄莫小村孤，借爨家家却仆夫。天意不教闲懊恼，好风吹过野猪湖。邮卒铃声破晓来，几州文字一时开。老予经略无多事，不为生财为节财。
江行·其一
作者：黄衷
朝代：明

寒凫两两掠江湾，諠岸陈词对岸山。捲幔看山还听讼，真成忙里得偷閒。
江行·其七
作者：黄衷
朝代：明

纱窗日色晓曚曚，如此江天夜欲风。未省风时还顺逆，只今吾意欲从东。
江行·其三
作者：黄衷
朝代：明

夫首飞蓬妇亦然，一枝横桨棹渔船。饥寒相对何惭色，愁是鲥鳇鱼鲊钱。
江行·其九
作者：黄衷
朝代：明

江干薄莫小村孤，借爨家家却仆夫。天意不教闲懊恼，好风吹过野猪湖。
江行·其二
作者：黄衷
朝代：明

一片邮旗百丈前，野歌相和引楼船。垂杨摇落风霜后，棠茇何人汉水边。
江行·其五
作者：黄衷
朝代：明

日落寒江四面红，画船犹趁晚来风。乾滩才过闻箫鼓，不道横流正此中。
江行·其八
作者：黄衷
朝代：明

立鹭眠鸥尽可怜，我行三日且江边。黄芦翠苇民生在，茅屋数家无早烟。
江行·其六
作者：黄衷
朝代：明

侧岸繁霜白草根，溪翁晨汲掩柴门。百城安得皆良牧，任尔安居长子孙。
江行·其十
作者：黄衷
朝代：明

邮卒铃声破晓来，几州文字一时开。老予经略无多事，不为生财为节财。
江行·其四
作者：黄衷
朝代：明

景沔人家古岸隈，新堤百里屹崔嵬。眼前保障知何用，只道今无汉水灾。
江风山月閤和双溪宪长淩溪参伯
作者：黄衷
朝代：明

久客足尘鞅，宜闻郭外期。野航纷进楫，江路巧环规。幽鸟融春语，长松换劫枝。偶然清赏惬，不道但心知。
沙冈为徐伯川赋
作者：黄衷
朝代：明

窈窕纡新径，平虚散晚庵。世情孤竹外，诗兴小梅南。鸂鶒晴姿澹，鸳鸯暖梦酣。未谙花溅泪，漫伫月从谈。稷下才何忝，隆中老更堪。屏居无俗客，遥放数峰参。
泰山送王方伯之官山东
作者：黄衷
朝代：明

盘道迢遥傍日行，直从肤寸见云生。东溟自带春前色，北斗方齐世上名。周室英灵馀阙里，秦家风雨满咸京。愿随紫凤天门外，却听雍雍第一声。
洞庭春望
作者：黄衷
朝代：明

眼际流云渺浩平，曜灵吞吐看天行。楼前吹角晚风急，汉上回槎春水生。舜野有人培泪竹，刘家何地驻游旌。一声鸣鹤君山紫，恐有飞仙过岳城。
洞庭湖用杜韵
作者：黄衷
朝代：明

两年荆楚路，此日洞庭湖。水净云连席，风调客转舻。野情纡岛屿，民命但菰蒲。日御随浮没，坤倪定有无。春莎迷雁碛，夏潦退龟涂。远适忧还尔，奇探兴未孤。观鱼忘大泽，聆乐倚燋梧。不识芙蓉国，空临渤澥图。角糈虚吊屈，泪竹倘怀虞。拟弄横江笛，将携煮石炉。靓游逢汉女，异觏舞天吴。莫比沧波渚，能栖朝暮乌。
浔阳除夜
作者：黄衷
朝代：明

设戟森森小队齐，然松挝鼓郭东西。行藏笑向浔阳馆，功业嫌听子夜鸡。金粟悬釭谙近信，银钩走笔动新题。老予谩有难忘处，徙倚天街认聚奎。
浦口城南晚望
作者：黄衷
朝代：明

浦城南畔万峰层，出郭全消百感兴。长笑呼风杨子客，伛偻携钵定山僧。清秋自爱乘游兴，暇日谁能坐曲肱。极目已窥吴楚遍，故乡云树最无凭。
海珠寺
作者：黄衷
朝代：明

泳日沧波面面赊，想从鳌背驻灵槎。阴晴尽借渔人景，云水偏宜野衲家。月镜东西浮殿壁，风帆下上掠窗纱。文溪精舍随长劫，梦寐仪形鬓早华。
清平馆和竹溪二首
作者：黄衷
朝代：明

里舍荒邮谬，晨驱每及晡。掷金饶馆地，炊玉少行厨。蛮语难相解，禽名或自呼。缥囊芳思减，无句答奚奴。上岭复下岭，重霾昼似晡。衰颜依药裹，何意混天厨。鹿豕终堪交，枭卢不解呼。西洲风日好，残梦绕青奴。
清平馆和竹溪二首·其一
作者：黄衷
朝代：明

里舍荒邮谬，晨驱每及晡。掷金饶馆地，炊玉少行厨。蛮语难相解，禽名或自呼。缥囊芳思减，无句答奚奴。
清平馆和竹溪二首·其二
作者：黄衷
朝代：明

上岭复下岭，重霾昼似晡。衰颜依药裹，何意混天厨。鹿豕终堪交，枭卢不解呼。西洲风日好，残梦绕青奴。
清明舟中
作者：黄衷
朝代：明

杜陵寒食舟中饮，独客兹晨浪自同。霏雨满天分野火，低云随眼暗江枫。青郊旧约啼莺里，紫陌生涯小燕东。春去夏来何所事，可堪推引各成翁。
清明郢中承高吾院长见寄次韵奉答二首
作者：黄衷
朝代：明

阳春台上弄芳晴，几片杨花过晓城。小燕稍誇风日好，古松那记岁华更。黄湾旧兴悠悠着，南浦朝云浩浩生。谁遣疏慵兼早病，江湖何事不关情。佳辰方爱出郊晴，况报诗邮到石城。帽底柳枝催变鬒，眼前人事类传更。洪都美政归新府，故纸常谈笑老生。小计别来今五载，祇应春水付深情。
清明郢中承高吾院长见寄次韵奉答二首·其一
作者：黄衷
朝代：明

阳春台上弄芳晴，几片杨花过晓城。小燕稍誇风日好，古松那记岁华更。黄湾旧兴悠悠着，南浦朝云浩浩生。谁遣疏慵兼早病，江湖何事不关情。
清明郢中承高吾院长见寄次韵奉答二首·其二
作者：黄衷
朝代：明

佳辰方爱出郊晴，况报诗邮到石城。帽底柳枝催变鬒，眼前人事类传更。洪都美政归新府，故纸常谈笑老生。小计别来今五载，祇应春水付深情。
清河晨望
作者：黄衷
朝代：明

漠漠重阴蔽晓暾，偶随风羽瞩高原。鹅黄潋滟韶年换，狐白蒙茸野气昏。战火连冈馀胜社，炊烟带雨起颓垣。伤心鸿雁哀鸣地，惟有长林冻雀喧。
清洛营次韵四首
作者：黄衷
朝代：明

日表迎亭午，辕门稍面坤。合围疑月满，飞逻破山昏。蛮垒巢帘燕，军行饮涧猿。莫欺铅椠老，盾上旧能言。支倦聊飞檄，何才望奠坤。国怀纡白羽，乡思赴黄昏。仗策驱哮虎，舒缨缚跳猿。于襄吾肯赋，六月契前言。荐岁从征地，南陲亦厚坤。瘴来山疠重，月出野燐昏。草伏随穿虺，林号想纵猿。论兵古所忌，予乃禁无言。谩多赢日月，长负小乾坤。蒸雨纤蕉润，挑灯细字昏。租荒南涧芷，兴老北山猿。敢辱高庸疏，凭谁咏薄言。
清洛营次韵四首·其一
作者：黄衷
朝代：明

日表迎亭午，辕门稍面坤。合围疑月满，飞逻破山昏。蛮垒巢帘燕，军行饮涧猿。莫欺铅椠老，盾上旧能言。
清洛营次韵四首·其三
作者：黄衷
朝代：明

荐岁从征地，南陲亦厚坤。瘴来山疠重，月出野燐昏。草伏随穿虺，林号想纵猿。论兵古所忌，予乃禁无言。
清洛营次韵四首·其二
作者：黄衷
朝代：明

支倦聊飞檄，何才望奠坤。国怀纡白羽，乡思赴黄昏。仗策驱哮虎，舒缨缚跳猿。于襄吾肯赋，六月契前言。
清洛营次韵四首·其四
作者：黄衷
朝代：明

谩多赢日月，长负小乾坤。蒸雨纤蕉润，挑灯细字昏。租荒南涧芷，兴老北山猿。敢辱高庸疏，凭谁咏薄言。
清洛营言怀
作者：黄衷
朝代：明

药裹无神功，客久梦亦恶。中宵插羽来，倚枕候晨角。平生猿鹄怀，六月尚清洛。南山豆花白，报我岁云落。僮仆忻荷锄，而我躬鞬櫜。敢言重高勋，聊谢四郊怍。鸿飞何冥冥，弋者仰寥廓。环溪一亩宫，归欤勿耽错。
清浪馆和竹溪左辖淩溪参伯
作者：黄衷
朝代：明

孤城归鸟号复集，楼上数星明未华。岭海形容吾欲老，乾坤怀思子何赊。迹如司马终为客，句类阴铿亦当家。幽兴可期还信否，虚舟将泛海东涯。
清虚亭
作者：黄衷
朝代：明

结构切红云，闽山未觉深。中天分气色，下界割晴阴。看竹溪流影，鸣琴谷借音。崇高方有地，犹自爱乔林。
清远阻雨闻警
作者：黄衷
朝代：明

江驿萧条江水明，卷旌聊此辍王程。千山送雨风霆壮，四野传烽寇盗横。骑吏羽书乘传去，丁夫宵柝傍船鸣。家人莫怪还坚卧，利害年来渐饱更。
游清湘书院有怀顾东桥
作者：黄衷
朝代：明

翠微幽路细盘回，亭馆全依巀嶪开。弦诵收功初此地，江山如画岂无才。鸣鸠隐柳春将雨，邃谷嘘风昼欲雷。最忆凯之期不得，新阴空赏野棠来。
游灵谷寺分韵得门字
作者：黄衷
朝代：明

黄埃辞鞅掌，净域迩丘樊。劫换僧前树，烟虚鸟外村。松高微见塔，峰峭郁当轩。画壁菩提秀，缭垣薜荔昏。循幽频徙履，选胜辄临尊。轻帻窥泉镜，长裾拂槿原。夕阳衔远堞，瑞霭带高园。归马将残醉，依依东郭门。
湘山寺
作者：黄衷
朝代：明

山色才分霁后天，郭西幽胜楚南禅。吏情只谩寻方外，侠骨无劳认劫前。鸟际直浮衡岳树，林端恰下灌江船。繁花休讶妨僧径，我本无心彼亦然。
湘山寺登函秀亭和屠大巡
作者：黄衷
朝代：明

鹫岭谁开罨画函，玉虹飞沫落云岩。偶来不是缘僧味，惯听黄鹂弄远杉。
滟滪
作者：黄衷
朝代：明

瞿塘峡口两崖间，巨石遥当陆海关。粤客谩疑真砥柱，夔人誇道小金山。险防如象行忘戒，神避然犀有遁奸。谁谓西游无好兴，也凭奔峭看潺湲。
潜江书至伤孝丰弟
作者：黄衷
朝代：明

作吏才弥健，思乡岁再除。雁迎南陆日，书报楚江鱼。骨肉新愁里，风云旧梦馀。丘园堪我老，那更叹居诸。
潜江阻风二首
作者：黄衷
朝代：明

指旆樊城北，收帆策口东。风能驱水立，予亦叹江空。败屋还三户，枯杨只数丛。烦愁欺酒兴，潋滟负杯中。地歉人多瘠，江寒雁不来。二仪纷变态，一客独兴哀。涝退秋痕定，租宽制限催。阳春终不远，随意报蒿莱。
潜江阻风二首·其一
作者：黄衷
朝代：明

指旆樊城北，收帆策口东。风能驱水立，予亦叹江空。败屋还三户，枯杨只数丛。烦愁欺酒兴，潋滟负杯中。
潜江阻风二首·其二
作者：黄衷
朝代：明

地歉人多瘠，江寒雁不来。二仪纷变态，一客独兴哀。涝退秋痕定，租宽制限催。阳春终不远，随意报蒿莱。
澧州田间谕穫者
作者：黄衷
朝代：明

腰镰荷担散西畴，尘甑今承小稔秋。报社宁辞明日蜡，计佣还羡几分收。官租有约输宜早，私讼无情忍即休。横索年来遍城府，巡轺端为到荒州。
濛里渡口候林伯乔舟不至
作者：黄衷
朝代：明

倚楫联樯上下滩，棹歌声入小长干。回看独泛仙踪渺，谁念同游客思阑。远水人归空野渡，古祠龙去有荒坛。雨馀更向孤蓬望，几点渔灯逼暮寒。
瀼西怀杜
作者：黄衷
朝代：明

向来文赋赞专能，李白才名偶并称。孤贱不遗房太尉，艰危时荷柏中丞。馀生几亩东屯穫，旷思千回赤甲登。吕葛未期空白首，独携妻子下江陵。
灌阳立春
作者：黄衷
朝代：明

东郊笳鼓献芳晨，陌上晴风市上人。彩仗环牛方祝稔，筠盘呈韭已逢新。泉声动壑寒应减，土脉迎花暖未匀。不是执规行岁令，遐方那解更知春。
灵寿杖
作者：黄衷
朝代：明

大岳先霜古，须弥后劫登。鸠形镂绿玉，龙挂引红藤。习懒吾成性，扶危尔效能。罗浮门户浅，携得上崚嶒。
热
作者：黄衷
朝代：明

烁石流金后土乾，离宫还自厌轻纨。骇牛畏日吼奔涧，饥鹘窥阴倦矫翰。七尺正便花簟薄，一心懒倚冰山寒。岸巾摇扇无休地，谩道南曹是冷官。
煎茶和赵侍御二首
作者：黄衷
朝代：明

缕烟何处烛清虚，知是乌台退食初。青咮出笼分乳雀，絮花浮鼎噀游鱼。竟陵录后名方远，顾渚春前叶已疏。渴梦十年消未得，寒泉谁致惠山馀。桃花初乞楚山春，歌罢新辞已动人。双井密云香讵歇，八公甘露迹空陈。湘瓷闻色宁同格，卢碗浇烦觉有神。岁晏因君方赏味，小斋擎盏忆相亲。
煎茶和赵侍御二首·其一
作者：黄衷
朝代：明

缕烟何处烛清虚，知是乌台退食初。青咮出笼分乳雀，絮花浮鼎噀游鱼。竟陵录后名方远，顾渚春前叶已疏。渴梦十年消未得，寒泉谁致惠山馀。
煎茶和赵侍御二首·其二
作者：黄衷
朝代：明

桃花初乞楚山春，歌罢新辞已动人。双井密云香讵歇，八公甘露迹空陈。湘瓷闻色宁同格，卢碗浇烦觉有神。岁晏因君方赏味，小斋擎盏忆相亲。
燕坐
作者：黄衷
朝代：明

静院还迟日，仍堪簿领馀。帘垂鸲鹆语，砌暖海棠舒。江汉悲形役，诗书悔性疏。苦怀蒲涧曲，无路问何如。
燕歌行
作者：黄衷
朝代：明

天作燕都栖太一，霱云尽拥重光日。西山灏气郁嵯峨，辽海洪涛壮呼吸。沃野环畿千里春，弦歌比屋诸生习。红筵杂剧递新声，紫袖佳晨联绮陌。辇贝驼金混九门，通衢十二朱甍密。东南菽帛隘漕渠，绝域梯航走庭实。年少雕鞍蹴鞠场，白头绿醑团栾室。憧憧行旅不赍粮，处处圆扉虚系桎。漠陲明月净穹庐，蚩尤雾淡莺花馝。貔貅百万罢秋防，深闺那解牵衣泣。
牡丹
作者：黄衷
朝代：明

两枝秾艳斗明霞，尽掩江乡卉木花。靘倚翠筠防日炙，轻拚黄蝶弄春华。红筵谩着名姝拟，素社惟堪秀句誇。走马洛阳芳草怨，国英何得滞天涯。
牡丹再花丫山子有咏次韵奉答
作者：黄衷
朝代：明

草堂新赏荷高贤，綵笔真翻锦绣田。奇品偶传南海曲，残春空想洛阳年。倚风幽韵谁堪语，射旭孤芳谩欲然。力倦敢辞勤抱瓮，清阴留与翠云连。
独坐七首
作者：黄衷
朝代：明

懒挥葵扇午薰轻，百叶榴花小鸟鸣。一掩书帏成假寐，始知闲坐胜闲行。幽园不雨动旬馀，小甲残蔬晚未舒。候月占霞浑不验，密云消息复何如。蕙风频送午庭香，只此幽居爱日长。有美一人期不定，秋来云在水中央。群山犹未解征鞍，鼓角萧萧六月寒。自笑幽人幽兴别，绕篱开遍紫鸡冠。力倦时开读史庵，饮醇相国岂长酣。孤风只见南州士，除却农谈便不谈。雨脚离离挟日光，苧衫亭午汗如浆。有人谩说清虚府，庭院无风也自凉。请药东街质弊貂，五情炎火一时消。至今捧履无孺子，竹杖何曾过圮桥。
独坐七首·其一
作者：黄衷
朝代：明

懒挥葵扇午薰轻，百叶榴花小鸟鸣。一掩书帏成假寐，始知闲坐胜闲行。
独坐七首·其七
作者：黄衷
朝代：明

请药东街质弊貂，五情炎火一时消。至今捧履无孺子，竹杖何曾过圮桥。
独坐七首·其三
作者：黄衷
朝代：明

蕙风频送午庭香，只此幽居爱日长。有美一人期不定，秋来云在水中央。
独坐七首·其二
作者：黄衷
朝代：明

幽园不雨动旬馀，小甲残蔬晚未舒。候月占霞浑不验，密云消息复何如。
独坐七首·其五
作者：黄衷
朝代：明

力倦时开读史庵，饮醇相国岂长酣。孤风只见南州士，除却农谈便不谈。
独坐七首·其六
作者：黄衷
朝代：明

雨脚离离挟日光，苧衫亭午汗如浆。有人谩说清虚府，庭院无风也自凉。
独坐七首·其四
作者：黄衷
朝代：明

群山犹未解征鞍，鼓角萧萧六月寒。自笑幽人幽兴别，绕篱开遍紫鸡冠。
狮山再赠复答一首
作者：黄衷
朝代：明

散发眠云坐石时，款扉惟有一閒师。橘中光景浑三岛，蝇馆寒暄小二仪。真率惯登班草席，龙钟犹纵捲荷卮。朱颜莫谩誇明艳，乌兔无端似角驰。
献虎和姚维宁
作者：黄衷
朝代：明

昔有山中人，七日化为虎。开关啖而翁，隳牢抟其妇。六街恶少年，丛薄窥步武。悬旌尾不掉，列炬夜瞔吐。厌饫玄豹脂，垂涎睨麟脯。正昼近市行，闻者皆悲苦。安知溪峒氓，庸騃谁比数。挟砮往从之，机祸迅罗罟。椎鼓献公所，诸司辟衙户。貤缗谢彼氓，若岂有职伍。得非裴将军，狞色貌亦古。何不排九阍，诉天请雷斧。壮夫重时运，若但归环堵。
玉津阁避暑和南皋二首
作者：黄衷
朝代：明

浅涧犹翻浴鹭波，孤龛何处访头陀。因风历历来樵语，倚树时时听鸟歌。坐久虚疑逃世远，情深应是赋诗多。休嫌病客无清绪，便拟同扪石上萝。滚滚黄尘陆海涛，酒禅偏许醉中逃。足音自是空虚少，道气何如畏垒高。蛙答溪喧浑鼓吹，竹开风箨总旌旄。炎天一奏阳春调，白首江乡仰谢陶。
玉津阁避暑和南皋二首·其一
作者：黄衷
朝代：明

浅涧犹翻浴鹭波，孤龛何处访头陀。因风历历来樵语，倚树时时听鸟歌。坐久虚疑逃世远，情深应是赋诗多。休嫌病客无清绪，便拟同扪石上萝。
玉津阁避暑和南皋二首·其二
作者：黄衷
朝代：明

滚滚黄尘陆海涛，酒禅偏许醉中逃。足音自是空虚少，道气何如畏垒高。蛙答溪喧浑鼓吹，竹开风箨总旌旄。炎天一奏阳春调，白首江乡仰谢陶。
王子乔
作者：黄衷
朝代：明
体裁：古风

乘黄螭，宾赤日，遗世佳期七月七。学凤篸�不可攀，玄宫璀璨缑氏山。缑氏山，高切云，风雷澒洞随氤氲。上有混沌子，不见空相闻。
王岱麓中丞以诗见贻次韵奉答五首
作者：黄衷
朝代：明

岱岳标东海，精融间古才。贤流凭羽翮，泰道倚胚胎。斥鴳虚怜鷟，繁星尽拱台。共嗟仙籍吏，暂下五云来。世济西平美，蝉联琬琰劳。蛟龙风雨壮，雕鹗海天高。谈笑随挥麈，经纶仰坐曹。悬知盐坂骏，鸣向九方皋。驱驰纡五岭，扬论剧三韩。冲况多虚席，辉光一翥翰。乘巇徵履素，逊硕任心丹。昭代贤为宝，行看拂豸冠。暑随新雨净，凉是绪风馀。白氅来时服，青箱旧日书。稍甘南味馔，谁扫锦溪除。逸气方溟渤，瀰茫掠孟诸。感激辞明主，从容慰粤人。奚囊皆袭綵，藻鉴不欺尘。叶景封灵荚，循年阅古椿。索居仍老癖，端愧接芳邻。
王岱麓中丞以诗见贻次韵奉答五首·其一
作者：黄衷
朝代：明

岱岳标东海，精融间古才。贤流凭羽翮，泰道倚胚胎。斥鴳虚怜鷟，繁星尽拱台。共嗟仙籍吏，暂下五云来。
王岱麓中丞以诗见贻次韵奉答五首·其三
作者：黄衷
朝代：明

驱驰纡五岭，扬论剧三韩。冲况多虚席，辉光一翥翰。乘巇徵履素，逊硕任心丹。昭代贤为宝，行看拂豸冠。
王岱麓中丞以诗见贻次韵奉答五首·其二
作者：黄衷
朝代：明

世济西平美，蝉联琬琰劳。蛟龙风雨壮，雕鹗海天高。谈笑随挥麈，经纶仰坐曹。悬知盐坂骏，鸣向九方皋。
王岱麓中丞以诗见贻次韵奉答五首·其五
作者：黄衷
朝代：明

感激辞明主，从容慰粤人。奚囊皆袭綵，藻鉴不欺尘。叶景封灵荚，循年阅古椿。索居仍老癖，端愧接芳邻。
王岱麓中丞以诗见贻次韵奉答五首·其四
作者：黄衷
朝代：明

暑随新雨净，凉是绪风馀。白氅来时服，青箱旧日书。稍甘南味馔，谁扫锦溪除。逸气方溟渤，瀰茫掠孟诸。
环溪钓处为陈侍御赋
作者：黄衷
朝代：明

只道腊溪派，安知霄汉通。巽功居习坎，理脉法包蒙。汇似山阴曲，磻如渭上潨。循流方宛转，入海即浺瀜。荫树窥天镜，垂纶挹道风。矶因冈腹便，台借石唇隆。始泛溪翁棹，期回地主骢。鱼凫疑物色，荷柳艳遭逢。恩到波光动，名荣里望崇。向来孤往兴，犹自水西东。
璧山端午馈九节蒲酒
作者：黄衷
朝代：明

蚁泛昌阳渌，榴丹竞渡天。感时心自语，赏味思依然。芳掇嵩山上，寒盟白石前。敲盂歌既醉，谁信是衰年。
用韵与石塘论学
作者：黄衷
朝代：明

曾于邹鲁想多贤，至道从天辨后先。静胜高禅修白业，专同玄客守丹田。溯流何啻风千里，悬悟真看月一川。隐几头颅惭潦倒，幸教鸣世属英年。
用韵答俞四府咏雪
作者：黄衷
朝代：明

陂陀疑是陆沉馀，整整斜斜卷以舒。兔迹已迷三窟远，鸡声偏咽五更初。梁园授简才何健，剡曲回舟兴亦疏。茶鼎晚来谁赏味，寒堂思杀渴相如。
甲辰贱诞承周狮山以诗为寿次韵奉答
作者：黄衷
朝代：明

未论三星宿斗时，一竿长拟老渔师。已甘林壑藏名姓，何得云霄振羽仪。野客相从青箬笠，药翁为赠紫霞卮。愧君高谊还推引，执策前贤敢浪驰。
画松
作者：黄衷
朝代：明

藻绘宁相解，池亭讵所遭。主人休狎玩，倏忽是风涛。
界亭咏马
作者：黄衷
朝代：明

刍原风日稍同群，楸里长嘶陇上闻。老去霜蹄无一缺，瘦来龙骨尚三分。銮声不度黄泥坂，鞭影将挥玉塞云。只道品流非果下，天房谁信是星文。
畜蜂
作者：黄衷
朝代：明

偶营蜂蜜庐，颇蒙嗜甘訾。孰知甚么质，厥赋浑至理。作则贻君臣，事述关尹子。臭味惟馨香，逐膻恶丛蚁。禦侵厉繁虿，鸣衙若刻晷。况闻古将旗，义法屯队起。我观采芳来，精白尤足纪。充腹凡花须，王供负荣蕊。分窠首夏间，千百一攸止。其王苟摧伤，狼藉群命委。西林莳药畦，幽色杂万蘤。纷披纵垂芒，鲜洁脾最美。嗟嗟饴贩夫，锥刀日中市。平生嚼蜡翁，道心谅如水。
畜鱼
作者：黄衷
朝代：明

寒泉将雨小池浑，淡淡光风散藻蘋。丹鲫腾梭惊燕没，青鲢吹絮趁蛙喧。江湖若个长竿伴，日月依然直钓轩。最好夜深持烛看，碧虚如镜白波翻。
病中承坡山命酒见过力疾奉谢用前韵
作者：黄衷
朝代：明

日流南影报阳回，罗雀门庭扫叶开。似水牛衣窗北卧，如陵珍馔郭东来。何辞冷雨同看竹，绝胜他山旧寄梅。病骨稍苏期一笑，朱明冈上有丹台。
病起言怀
作者：黄衷
朝代：明

一春长恨弄芳迟，南社萧条燕子知。忽雨倏风天亦戏，既闲犹病数何奇。杜陵衾枕元相假，剡曲舟航可更移。最是晚林幽事足，青蛙鸣上翠筠枝。
病起言怀
作者：黄衷
朝代：明

夏气南中寒复暄，客心无计控归猿。扁舟欲买鲈鱼港，孤月正照梅花村。放鹤未期过下里，对人先拟号东园。著书卖卜终多事，何限悠悠可具言。
病足初愈散步小院命洗竹五首
作者：黄衷
朝代：明

稍过花砖界，愁侵妙月痕。呼僮将我斧，吾意在除繁。应手孤烟落，芳榴露数花。小池他夜雨，幸减一枝斜。虚劲钦孤操，狂丛浪自多。讵忧风露损，方寸有萦萝。老爱风霜饱，将裁紫玉轻。江南秋色远，龙笛有新声。绿谩芭蕉薄，红嫌月桂新。龙材不自惜，何物况孤臣。
病足初愈散步小院命洗竹五首·其一
作者：黄衷
朝代：明

稍过花砖界，愁侵妙月痕。呼僮将我斧，吾意在除繁。
病足初愈散步小院命洗竹五首·其三
作者：黄衷
朝代：明

虚劲钦孤操，狂丛浪自多。讵忧风露损，方寸有萦萝。
病足初愈散步小院命洗竹五首·其二
作者：黄衷
朝代：明

应手孤烟落，芳榴露数花。小池他夜雨，幸减一枝斜。